הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 109, 2018-01-10 09:40

לאה פדידה: אני מתכבדת לפתוח את ישיבת הוועדה המיוחדת לצדק חלוקתי ולשוויון חברתי.

לאה פדידה: הנושא שלנו הוא דיון מעקב על בחינת האפליה של ספורטאים שומרי שבת בתחרויות רשמיות.

לאה פדידה: אנחנו מתכנסים כדי לבחון מה נעשה עד כה, מה הדעות ומה העמדות.

לאה פדידה: אני רוצה לברך את השתתפות מנכ"ל משרד התרבות והספורט מר יוסי שרעבי, את מר עופר בוסתן וכל הנוכחים.

לאה פדידה: הדיון הקודם היה ב-19 ביוני 2017 ובעקבות פניות ציבור שונות שהגיעו לוועדה בסוגיה לאחר הדיון הקודם, לאחר שנשלחו מסקנות ולאחר שיושב ראש הוועדה חבר הכנסת מיקי זוהר הוציא את הסיכום, הדברים לא התקדמו ולכן אנחנו מתכנסים כאן לוועדת מעקב ולדיון מעקב.

לאה פדידה: אני אבקש את מר יוסי שרעבי, מנכ"ל משרד התרבות והספורט, לפתוח.

<יוסי שרעבי: תודה רבה.

<יוסי שרעבי: בוקר טוב לכולם.

<יוסי שרעבי: הסוגיה של האפשרות לאפשר לספורטאים דתיים לקיים אורח חיים ספורטיבי תחרותי ברמות הגבוהות ביותר נמצאת על השולחן שלנו בדיונים בכמה וכמה היבטים.

<יוסי שרעבי: השרה מירי רגב למעשה הצהירה לא פעם ולא פעמיים מעל כל במה אפשרית שהנושא הזה מאוד מאוד חשוב לה.

<יוסי שרעבי: היא חושבת שאין מקום להדיר אנשים מהמגזר הדתי שהם ספורטאים מצוינים עם פוטנציאל גבוה וצריך לאפשר להם את כל הכלים כדי להגיע לרמות הגבוהות ביותר מבלי לפגוע ומבלי להפלות אותם רק בגין זה שאורח החיים שלהם הוא אורח חיים דתי.

<יוסי שרעבי: בשנה האחרונה היינו עסוקים למעשה בשתי סוגיות מרכזיות שרלוונטיות לדיון הזה.

<יוסי שרעבי: סוגיה אחת היא באמת הסוגיה איך האיגודים למיניהם מאפשרים לספורטאים הדתיים להתכנס ולהשתתף בתחרויות שונות שבחלק גדול מהאיגודים מתקיימות במהלך השבת.

<יוסי שרעבי: הסוגיה הזאת גם נמצאת לפתחו של בית המשפט ולפחות שלושה איגודים נדרשו להתייחס לזה כי הטענה הייתה כלפיהם באופן ספציפי.

<יוסי שרעבי: אחד מהם למעשה כבר עשה צעדים אופרטיביים כדי לשנות את מתכונת התחרות שלו, כדי לאפשר גם לספורטאים דתיים להתחרות.

לאה פדידה: והוא?

<יוסי שרעבי: ענף ההתעמלות.

<יוסי שרעבי: גם ענף השחייה.

<יוסי שרעבי: ענפים אחרים נמצאים כאן ומן הסתם הם יתייחסו.

<יוסי שרעבי: אני מניח שאיגוד הקליעה ואחרים יתייחסו בהמשך הדיון.

<יוסי שרעבי: בעניין הזה אני רק אומר שאנחנו קיימנו דיון עם האיגודים, דיון שאני ניהלתי אותו והוא התקיים בראשותי כי ייחסנו לזה חשיבות גדולה, והתקבלה החלטה במשרד.

<יוסי שרעבי: אולי אני אומר משהו לפני כן.

<יוסי שרעבי: בעבר היה סוג של הבנה עם האיגודים לפיהם האיגודים פועלים תחת סוג של אמנה ערכית שבה כל איגוד מחויב בכל הכללים שעומדים לרשותו להבטיח את ההשתתפות לספורטאים דתיים בכל התחרויות, בעיקר התחרויות שמאפשרות להם גם לקבל ניקוד גבוה ולהשתתף במסגרת הקריטריונים שהם יהיו חייבים בהם כדי לקבל ניקוד גבוה ולהיות בתוך הדירוג העולמי, מה שמאפשר להם גם להתחרות באליפויות ברחבי העולם.

<יוסי שרעבי: אנחנו בהחלט מתרשמים שרוב האיגודים עושים את זה.

<יוסי שרעבי: רוב האיגודים אכן עושים מאמץ אמיתי וגם מצליחים לאפשר לספורטאים דתיים שבוחרים לנהל אורח חיים ספורטיבי ליטול חלק.

<יוסי שרעבי: זה לא פשוט.

<יוסי שרעבי: זה די מורכב אבל עושים את זה.

<יוסי שרעבי: אבל אני צריך לעשות הבחנה שהיא מאוד חשובה בין פעילות שקורית בארץ לבין פעילות שקורית בחוץ לארץ.

לאה פדידה: גם בארץ יש תחרות.

לאה פדידה: אם זאת תחרות לשם תחרות וכספורט, השאלה אם זה ענף בינלאומי ואם זה ענף תחרותי.

<יוסי שרעבי: כל הענפים הם בינלאומיים.

<יוסי שרעבי: חשוב להגיד שאנחנו תומכים רק באיגודים שהם איגודים שיש להם אבא בינלאומי ואלה הקריטריונים שלנו.

<יוסי שרעבי: כל הענפים האולימפיים הבינלאומיים וכל האיגודים נתמכים.

<יוסי שרעבי: מכוח החוק איגוד שמוכר על ידינו כאיגוד שזוכה לתמיכה.

<יוסי שרעבי: יש לנו איגוד שיש לו אבא בינלאומי, זה חלק מהכללים.

<יוסי שרעבי: אין מצב כזה שיש ספורטאי שנמצא באיזשהו איגוד ולא יכול להגיע לתחרויות בינלאומיות.

<יוסי שרעבי: אין מציאות כזאת לא משפטית ולא ספורטיבית.

<יוסי שרעבי: לכן אנחנו עושים בכל זאת הבחנה בין מה שקורה בארץ לבין מה שקורה בעולם.

<יוסי שרעבי: בעולם אין לנו יכולת להשפיע.

דב חנין: האם זה לא משהו שניתן להעלות אותו, לא כמשהו שייפתר מיידית אבל סוג של משהו לגיטימי?

<יוסי שרעבי: בזירה הבינלאומית?

דב חנין: כן.

<יוסי שרעבי: זה לא יקרה משני טעמים.

דב חנין: אם שחקן לא יכול להתמודד ביום מסוים, מתחשבים בו.

<יוסי שרעבי: בעולם, מאחר שיש אוכלוסיות שונות, מגוון שונה ודעות שונות ואמונות שונות עם ימים קדושים למישהו אחר וחגים קדושים למישהו אחר, הזירה הבינלאומית לא מתחשבת.

<יוסי שרעבי: אלה הכללים.

<יוסי שרעבי: יש צ'פטר בינלאומי, כמו שאתם יודעים, שעושה הפרדה טוטלית בין הספורט לבין שיקולים אחרים.

<יוסי שרעבי: בזירה הבינלאומית אין התערבות.

<יוסי שרעבי: צריך לדעת שמי שרוצה להתחרות ברמה הבינלאומית, אין שיקול דעת, חייבים לדעת שאורח חיים ברמות הגבוהות ביותר מחייב אותך להשתתף בתחרויות על פי הכללים שקובעים האיגודים.

<יוסי שרעבי: יש איזה חריג אחד שאני לא יודע אם הוא חריג, הוא גם לא לגמרי חריג.

<יוסי שרעבי: זה תמיד פונקציה של כמה יש הקשבה, נכונות ורצון של הוועד הבינלאומי וזאת סוגיית יום כיפור.

<יוסי שרעבי: לעניין יום כיפור, אנחנו פנינו כמה וכמה פעמים לאיגודים.

<יוסי שרעבי: זה גם מראה על העוצמה של האיגוד הישראלי בתוך האיגוד הבינלאומי.

<יוסי שרעבי: זה גם תלוי אם זאת תחרות קבוצתית או תחרות אישית.

<יוסי שרעבי: יש כל כך הרבה משתנים וזה מאוד מאוד מורכב.

<יוסי שרעבי: אבל לעניין יום כיפור יש הבנה בעולם שזה יום קדוש לעם היהודי וכן נעשים מאמצים כמו שרק יכולים אבל לא תמיד זה קורה.

<יוסי שרעבי: היו לנו הרבה מאוד מקרים, רק לאחרונה היה לנו מקרה בעולם הטניס, ששחקן שלנו נאלץ לא להתחרות בגין זה שזה נכנס ליום כיפור.

<קריאה: והפסדנו מדליה אולימפית.

<יוסי שרעבי: נכון.

<יוסי שרעבי: ורד צודקת.

<יוסי שרעבי: אם כן, יש קושי.

<יוסי שרעבי: בזירה הבינלאומית אנחנו לא יכולים להשפיע כי תבינו, מדינת ישראל, כבודה במקומה מונח, אבל יש עוד הרבה מאוד שיקולים, יש הרבה מאוד מאפיינים, לכולם יש חגים, החגים הם שונים אבל הסיפור הוא החברה הישראלית.

דב חנין: הסטנדרט שאני שואל האם ניתן להתקדם וליצור אותו הוא שלא רק יתחרו בחגים שלנו אלא שתהיה נורמה, שאם ספורטאי יכול להראות שיום מסוים הוא יום שבו מבחינה דתית אסור לו להשתתף בתחרות, אז יעבירו את התחרות למועד אחר.

<יוסי שרעבי: בטח תשמע את האנשים שהיו ספורטאים, כמו ורד, שתגיד לך כמה זה בלתי אפשרי מה שאתה מציע מבחינת הפרקטיקה של ניהול עולם הספורט הבינלאומי.

<יוסי שרעבי: אבל אני כן אומר משהו שאנחנו עשינו ולא עשינו עד היום.

<יוסי שרעבי: אנחנו עד היום עבדנו עם האיגודים ברמת האמנה וברמת ההבנה וברמת הדקלרציה.

<יוסי שרעבי: אנחנו קיבלנו החלטה אחרי הישיבה האחרונה שאנחנו מחליטים להכניס את זה לתוך תהליכי התמיכות שלנו.

<יוסי שרעבי: אנחנו והחלטנו, וזו החלטה חשובה, שאני לא בטוח שכל האיגודים ששים להחלטה שלנו.

<יוסי שרעבי: זאת החלטה שקיבלנו כחלק מהמדיניות של השרה מירי רגב.

<יוסי שרעבי: (היו"ר מכלוף מיקי זוהר)

<יוסי שרעבי: חבר הכנסת זוהר, הגעת בדיוק למשפט המפתח מבחינתי.

<יוסי שרעבי: מאז הדיון האחרון שאתם קיימתם כאן, אני נפגשתי עם כל האיגודים ואנחנו החלטנו, בתוך תנאי הסף של מבחני התמיכה – הרי האיגודים נתמכים על ידי משרד התרבות והספורט לפי מבחני תמיכה, לפי קריטריונים כאלה ואחרים – אנחנו קיבלנו החלטה לשנות את מבחני התמיכה של המשרד.

<יוסי שרעבי: החלטנו בתוך מבחני התמיכה של המשרד לעשות שינוי ומה שעד היום היה מבוסס על הבנה, אמנה, דקלרציה, היום זה יהיה חלק מההליך המשפטי.

<יוסי שרעבי: אנחנו דורשים מכל האיגודים לאפשר לכל הספורטאים הדתיים ליטול חלק בכל התחרויות שהאיגודים מארגנים בארץ.

<יוסי שרעבי: זה הדיפולט.

<יוסי שרעבי: זה מה שהם צריכים לעשות.

<יוסי שרעבי: אפשרנו החרגה.

<יוסי שרעבי: במקרה שבו האיגוד מראה לנו שהוא לא יכול היה לפעול אחרת והוא פעל באופן רציני וממשי ומשמעותי, באופן שהוא יכול גם להמחיש לנו את זה, ועשה את כל מה שלאל ידו לעשות כדי לאפשר לספורטאים הדתיים ליטול חלק אבל זה לא התאפר לו מסיבות שהוא יודע להמחיש לנו אותן, ואני אתן סתם דוגמה בנאלית.

<יוסי שרעבי: התחרות היא תחרות של ענף האופניים והתחרות היא בכבישים.

<יוסי שרעבי: אופני כביש.

<יוסי שרעבי: באים ואומרים שהמשטרה לא מאשרת לסגור את הכבישים אלא רק בשבת כי אלה עשרות קילומטרים.

<יוסי שרעבי: הם פנו למשטרה, המשטרה אמרה שאין דבר כזה והמשמעות היא לא לקיים את התחרות.

<יוסי שרעבי: זה מקרה חריג.

<יוסי שרעבי: אני מדבר על מקרה קיצון.

<עפרה שרון: לא כל הפעילות של אופני כביש נעשית בשבת, אבל בגלל שמדובר באופני כביש ספציפיים בעשרות קילומטרים.

<יוסי שרעבי: אני אומר שבמקרי קיצון כאלה, אנחנו כמובן מתחשבים והתמיכה לא תיפגע.

<יוסי שרעבי: השינוי נעשה.

<יוסי שרעבי: במידה ואתה לא מתנהל בצורה כזאת כאיגוד, אתה לא תקבל תמיכה כלשהי.

<יוסי שרעבי: זה לא נמצא במקדמות וזה לא נמצא בתוך המשקולות או בתוך התמריצים אלא זה נמצא בתוך תנאי הסף.

<יוסי שרעבי: זה שינוי מאוד דרמטי שנובע מהמדיניות של השרה ואת זה עשינו.

<יוסי שרעבי: סוגיה שנייה שעמדה לפתחנו בשנה האחרונה, כמו שאתם גם יודעים זו סוגיה של הפעילות במהלך השבת של ענף הכדורגל.

<יוסי שרעבי: גם בעניין זה הגשנו דוח מאוד מקיף ליועץ המשפטי לממשלה אחרי שדנו בוועדה והצבענו על הקושי הקיים היום במציאות הישראלית המאוד ייחודית שבה יום השבת הוא גם יום קדוש וגם יום מנוחה.

<יוסי שרעבי: הוא גם יום פנאי וגם יום קודש.

לאה פדידה: ועכשיו גם אין מרכולים.

מכלוף מיקי זוהר: זה הקודש.

<יוסי שרעבי: איך שומרים על כל האיזונים האלה כאשר מצד אחד הפעילות של הכדורגל היא גם פעילות חברתית שמתקיימת לילדים ונוער בגילאים נמוכים ומצד שני יש בה גם ענף מקצועני.

<יוסי שרעבי: הגשנו המלצה, הגשנו הצעה שהעיקר שלה הוא לשמר את הסטטוס קוו ולגדר את כל התופעה הזאת בצורה כזו שלא תהיה הרחבה ולייצר מציאות שבה תוך כמה שנים לפחות את התחום המקצועני, שאלה הליגות הגבוהות, הליגה הלאומית וליגת העל, יהיה אפשר להוציא מחוץ לשבת.

<יוסי שרעבי: גם היום רובם, דרך אגב, כבר מחוץ לשבת אבל בעתיד נוכל להוציא אותם לגמרי.

<יוסי שרעבי: כן דיברנו על כך שבעולם הפנאי יהיה קשה מאוד לעשות את זה, גם בגלל התשתיות וגם בגלל העובדה שזה יום הפנאי היחיד.

<יוסי שרעבי: זה הזמן שהילדים הולכים לפעילות, ההורים מצטרפים אליהם, כל עוד יום שבת הוא יום מנוחה.

<יוסי שרעבי: אם תיפול החלטה כזאת או אחרת שיום ראשון הוא יום המנוחה ולא יום שבת, כמובן המציאות משתנה מקצה לקצה.

שולי מועלם-רפאלי: אני רוצה לשאול שאלה לגבי מה שאמרת עכשיו.

שולי מועלם-רפאלי: עלה שוב ושוב בדיונים שנערכו על הנושא הזה שבעבר התגובה הזאת ניתנה גם לבקשה לשינוי משחקי הכדורסל שאף בעבר נהגו להיות בשבת וראה זה פלא – אני לא ילדה, עוד מעט אהיה בת 53 – כל חיי אני זוכרת משחקי כדורסל ביום חמישי.

שולי מועלם-רפאלי: תסביר לי את הפער בין משחקי הכדורסל למשחקי הכדורגל.

מכלוף מיקי זוהר: אני אענה.

מכלוף מיקי זוהר: קודם כל, אני מודה לגברתי לאה פדידה על ניהול הוועדה.

מכלוף מיקי זוהר: את עושה את זה טוב.

מכלוף מיקי זוהר: אנחנו ביקשנו לקיים היום את הדיון הזה מתוך מגמה שאני נוקט גם במסגרת הוועדה וגם בהיותי חבר כנסת לאפשר לכל אדם במדינת ישראל לקחת חלק בפעילות ספורטיבית, בין אם הוא דתי ובין אם הוא חילוני.

מכלוף מיקי זוהר: שלושים אחוזים מהאוכלוסייה במדינת ישראל הם אוכלוסייה מסורתית שלא רוצה לצרוך ספורט בשבת אלא רוצה לעשות דברים אחרים.

מכלוף מיקי זוהר: אותם שלושים אחוזים, לצערי הרב בגלל הקושי שבמשך שנים על גבי שנים על ידי הממסד נגרם בסופו של דבר, הם פשוט לא מגיעים לתחום הזה הספורטיבי.

מכלוף מיקי זוהר: הם מעדיפים להגיע לתחומים שהם כן יכולים להגיע אליהם.

מכלוף מיקי זוהר: למשל כדורגל היום, זה תחום שהוא יותר בעייתי לאנשים דתיים.

מכלוף מיקי זוהר: שבעים אחוזים משחקני הכדורגל אומרים שהם לא רוצים לשחק בשבת אלא הם רוצים לנוח עם המשפחה.

מכלוף מיקי זוהר: כל אחד בדרכו.

מכלוף מיקי זוהר: יש כאלה שהולכים לים ועושים על האש ויש כאלה שהולכים לבית הכנסת, אבל שבעים אחוזים מהם רוצים לנוח יום אחד בשבוע ולצערי הרב זה לא מתאפשר.

מכלוף מיקי זוהר: אני קודם כל חייב לומר, בראשית דבריי, שמדיניות המשרד, משרד התרבות והספורט, השתנתה מאז כניסתה של חברתי מירי רגב לתפקיד ושל המנכ"ל יוסי שרעבי לתפקיד.

מכלוף מיקי זוהר: המדיניות היא כן לאפשר לאנשים דתיים להשתתף בתחרויות ספורטיביות ככל שניתן ונעשים שם באמת מירב המאמצים ואני משבח אתכם על כך.

מכלוף מיקי זוהר: אבל אני יודע שאתם גם עומדים מול גופים שלא בהכרח משתפים אתכם פעולה ויכול להיות אפילו מערימים קשיים.

מכלוף מיקי זוהר: למשל כמו הטוטו, או כמו אלה שדואגים לזכויות השידור, או כמו אלו שיש להם אינטרסים כאלו ואחרים שנוח להם, ראשי איגודים מסוימים שנוח להם שהתחרויות יהיו דווקא בשבת כי מבחינתם, מבחינה מנטלית, מבחינה עקרונית, זה לא ביג דיל לעשות את התחרות בשבת, גם אם איזה בחור דתי אחד או שניים ייפגעו.

שולי מועלם-רפאלי: או כולם.

מכלוף מיקי זוהר: או כולם.

שולי מועלם-רפאלי: בעצם כל הדתיים לא יכולים להשתתף בתחרויות בשבת.

מכלוף מיקי זוהר: מראש הם לא יכולים.

שולי מועלם-רפאלי: אם אלה שחייניות, אם אלה מתאגרפים או כל דבר אחר.

שולי מועלם-רפאלי: כולנו מקבלים פניות על כך.

מכלוף מיקי זוהר: הבעיה היא שזאת אפילו הדרה שהיא הדרה מוקדמת כי האדם בכלל לא מגיע להתאמן בתחום או להשתכלל או להשתפר בתחום מתוך ידיעה שבסוף הוא ייתקל בתחרות שהוא לא יכול להשתתף בה.

מכלוף מיקי זוהר: הוא ישאל את עצמו האם הוא יעבוד כל החיים שלו קשה ואז כשהוא יגיע לגמר, הוא לא יוכל להשתתף בתחרות כי היא מתקיימת בשבת?

מכלוף מיקי זוהר: עזוב, הוא יחפש תחום ספורטיבי אחר.

מכלוף מיקי זוהר: לכן ביקשתי לקיים את הדיון הזה, גם מתוך מעקב לראות מה התפתח וגם לדבר על דברים אחרים.

מכלוף מיקי זוהר: הבעיה המרכזית למשל היום בכדורגל – שולי, שאלת את זה ואני חקרתי את זה לעומק ולכן גם יש לי תשובה – היא נושא המתקנים.

מכלוף מיקי זוהר: אין מספיק מתקנים.

מכלוף מיקי זוהר: אין מה לעשות, אין מספיק מתקנים לאפשר את כל משחקי הכדורגל גם לילדים ולנוער ולחבר'ה הצעירים בימי חול כי יום שבת הוא יום שאין בו עבודה, אז הם מתחילים את המשחקים מהבוקר, בסביבות 10:00 בבוקר, עד שעות הצהרים המאוחרות וכך הם עושים את המשחקים בשבת.

מכלוף מיקי זוהר: בשאר ימות השבוע אין מתקנים.

מכלוף מיקי זוהר: למה אין מתקנים?

מכלוף מיקי זוהר: כי אנחנו מדברים על שעות אחר הצהרים ואחר הצהרים יש חושך.

מכלוף מיקי זוהר: אין תאורה.

מכלוף מיקי זוהר: זאת אומרת, אין מספיק תאורה במגרשים ולכן אי אפשר לעשות את הפעילות אחר הצהרים.

מכלוף מיקי זוהר: מה אני אמרתי.

מכלוף מיקי זוהר: תפקיד משרד הספורט, ואני רוצה שמשרד הספורט ירשום לעצמו את הרעיון שאני מציע לו כאן עכשיו, הוא לגייס סכום עתק של כמה מיליארדי שקלים על מנת להביא לפתרון סופי לכל סיפור המתקנים במדינת ישראל.

מכלוף מיקי זוהר: להביא למצב שהמתקנים שלנו הולכים עשרים-שלושים שנים קדימה.

מכלוף מיקי זוהר: אני אומר משהו שנשמע מופרך כי מאיפה נביא כמה מיליארדי שקלים?

מכלוף מיקי זוהר: הרי מירי עכשיו במאבקים ערב התקציב על כמה מאות מיליונים, אז איך אתה מדבר על מיליארדים?

מכלוף מיקי זוהר: אני שמעתי שרוצים לקחת את הטוטו ממשרד הספורט.

מכלוף מיקי זוהר: בינינו אני אומר לכם שלא מקובל עלי שהטוטו יעבור ממשרד הספורט.

מכלוף מיקי זוהר: אני חושב שמשרד הספורט צריך להיות אמון על הטוטו אבל בלבד שמשרד הספורט ידע לעשות בטוטו שימוש שיביא לו למהפכה בנושא הספורט.

מכלוף מיקי זוהר: לא רק באמצעות אותן הקצבות בודדות שמחלקים פעם בשנה אלא באמצעות לקיחת המוסד הזה, הנפקתו בבורסה וגיוס של ארבעה-חמישה מיליארד שקלים בלי שום בעיה כי זה מוסד מאוד מאוד רווחי.

מכלוף מיקי זוהר: בכסף הזה לייצר תכנית חומש, לקחת את כל מתקני הספורט במדינת ישראל עשרים-שלושים שנים קדימה.

מכלוף מיקי זוהר: אני חושב שאף אחד לא יכול להתנגד למהלך כזה כי אם המקום הזה, אם הטוטו יונפק בבורסה, אפשר לגייס הון של כמה מיליארדי שקלים לטובת מתקני הספורט במדינת ישראל ואז נוכל לומר ובא לציון גואל, כל ילד במדינת ישראל יוכל לקחת חלק בפעילות ספורט לא ביום שבת אלא בימי חול, כל המתקנים ישודרגו, נוכל לומר שהספורט הישראלי באמת עושה התקדמות למקום שכולנו רוצים שהוא יגיע אליו כי מתקנים מביאים ילדים יותר איכותיים, הם מביאים אימונים ברמה יותר גבוהה, הם משפרים מאוד את היכולת הספורטיבית.

<קריאה: עוד מעט גם לחילונים לא יהיה איפה לשחק.

מכלוף מיקי זוהר: נכון, כי גם המגרשים האלה באמת בעייתיים.

מכלוף מיקי זוהר: אני חושב שבמהלך כזה, אם משרד הספורט יעשה את זה, אנחנו נביא לפתרון כולל, גם לספורטאים הדתיים, גם למתקני הספורט וכולם ייהנו מזה.

מכלוף מיקי זוהר: אני חושב שזה מה שצריך להיות השיח עכשיו ערב התקציב.

מכלוף מיקי זוהר: לומר שמשרד הספורט הולך למהלך של הנפקת הטוטו ועם הכסף הזה אנחנו נעשה מהפך בכל מה שקשור למתקני הספורט, בכלל בספורט הישראלי ולא רק במתקני הספורט אלא בכל מיני דברים בספורט הישראלי.

מכלוף מיקי זוהר: משם באמת תוכלו לומר שעשיתם אולי את הצעד הכי משמעותי שאף אחד לא היה מעז לחלום עליו.

מכלוף מיקי זוהר: אני חושב שלמירי ולך יוסי יש את היכולת לעשות את זה.

מכלוף מיקי זוהר: אני באמת מציע לכם מכל הלב שתלכו על המהלך החשוב הזה.

מכלוף מיקי זוהר: זה מהלך שיעשה היסטוריה.

שולי מועלם-רפאלי: יכול להיות שפספסתי משהו.

שולי מועלם-רפאלי: אם יהיו יותר מתקני ספורט - - -

מכלוף מיקי זוהר: לא מתקני ספורט.

מכלוף מיקי זוהר: יהיו מתקנים עם תאורה ואיכותיים.

מכלוף מיקי זוהר: אז אפשר לעשות את המשחקים בשעות אחר הצהרים.

שולי מועלם-רפאלי: במקום בשבת.

מכלוף מיקי זוהר: דיוק.

לאה פדידה: אז אפשר לפרוס את זה.

מכלוף מיקי זוהר: זה עולה הרבה כסף.

מכלוף מיקי זוהר: מאות מיליוני שקלים כדי לפתור את הבעיה לכל המגרשים.

מכלוף מיקי זוהר: בינתיים מה שאני מציע למשרד הספורט, כפי שעשיתם עד עכשיו, כל אגודה שלא רוצה להשתתף בתחרויות ספורט בשבת, צריך להילחם בשבילה כך שלא יחייבו אותה לעשות את הפעילות בשבת.

מכלוף מיקי זוהר: אגודה.

מכלוף מיקי זוהר: לא ספורטאי.

מכלוף מיקי זוהר: אם זה ספורט יחידני, כמובן ספורטאי בודד.

<קריאה: לא איגוד.

<קריאה: אגודה.

מכלוף מיקי זוהר: כן.

מכלוף מיקי זוהר: לא איגוד, אגודה.

מכלוף מיקי זוהר: אגודה ספציפית שאומרת שלה לא מתאים לשחק בשבת, שיקיימו את התחרות ביום חול.

מכלוף מיקי זוהר: אם יש שניים שרוצים לקיים את התחרות בשבת, לא מפריע לי אבל אם אגודה אחת אומרת שחשובה לה השבת והיא רוצה להשתתף בתחרות – אתם צריכים להילחם בשבילה.

מכלוף מיקי זוהר: אם זה ספורט יחידני, כמובן עבור ספורטאים יחידנים.

מכלוף מיקי זוהר: תודה רבה על הזמן שנתתם לי.

מכלוף מיקי זוהר: (היו"ר לאה פדידה)

לאה פדידה: תודה רבה.

לאה פדידה: אנחנו נשמע את אבישי גרינצייג.

<אבישי גרינצייג: שלום.

<אבישי גרינצייג: שמעתי את דברי מנכ"ל משרד הספורט וגם את הדוח המקיף שכתבתם.

<אבישי גרינצייג: התחושה שלי הייתה תחושה לא טובה, תחושה של ניסיון לתת מספרים והגעה לכמויות בלתי נתפסות שאם נעביר את משחקי הכדורגל ליום חול, לא פחות מ-27 מיליארד שקלים, זה המחיר.

<אבישי גרינצייג: זאת אומרת, זה מה שכתוב בדוח של ועדת שרעבי.

<אבישי גרינצייג: אני יכול למנות.

<אבישי גרינצייג: צריך לבנות 450 מגרשי אימון, צריך עוד 11 אצטדיונים ועוד עשרים מיליארד שקלים ילכו על אירופה ובסופו של דבר הכול ייסגר ורק תעלה הפשיעה.

<אבישי גרינצייג: זאת אומרת, עלתה גם טענה כזאת שבעיני זה פשוט מצחיק, שאם לא יהיו משחקים בשבת, הנערים ילכו לפשיעה.

<אבישי גרינצייג: זה כמו שאם לאנשים לא יהיה חלב במכולת, הם יכלו לגנוב.

לאה פדידה: אז הם יקנו פרה.

לאה פדידה: מה הקשר?

<אבישי גרינצייג: זה נראה כניסיון ציני להראות שאין פתרון ואין שום דבר.

מיכאל מלכיאלי: אם לא יהיו משחקים בשבת, תהיה יותר פשיעה?

<אבישי גרינצייג: זו הייתה טענת הדוח של שרעבי שכרגע יצא ואני מקווה שלא בגלל העובדות.

לאה פדידה: אני מקווה שהוא יחזור.

שולי מועלם-רפאלי: הוא יחזור.

שולי מועלם-רפאלי: הוא נתבקש לצאת לשרה.

שולי מועלם-רפאלי: בואו נשמור גם על כבודו.

<אבישי גרינצייג: בסדר גמור.

<אבישי גרינצייג: אני אומר שיש כאן ניסיון באמת מוגזם.

<אבישי גרינצייג: הדוח עושה סלט מהכול, גם מהליגות המקצועניות, גם מהנוער, מהילדים ועושה בסופו של דבר סלט גדול כדי להראות שאין שום דרך ואין שום יכולת לפתור את העניין.

<אבישי גרינצייג: אנחנו מייצגים מאות שחקני כדורגל שלצערנו כמעט כולם לא יכלו להגיע כי הם מתאמנים היום שהם עובדים והם מבקשים שייתנו להם לשמור שבת.

<אבישי גרינצייג: רובם מטעמים דתיים ויש כאלה מטעמים חברתיים ומשפחתיים.

<אבישי גרינצייג: הם רוצים לשמור שבת.

<אבישי גרינצייג: אם נעביר את משחקי הליגה הלאומית שעה אחורה מיום שישי, מתחיל בשעה 3:00, כך שהמשחק יתחיל בשעה 2:00 ויסתיים לפני שבת, כמה מגרשי אימון?

לאה פדידה: איך תגיע הביתה?

לאה פדידה: המשחק מסתיים בשעה 4:00 ואיך תגיע הביתה?

<קריאה: ואיך תגיע התקשורת שמסקרת את המשחק?

לאה פדידה: נכון.

שולי מועלם-רפאלי: הוא מראה לכם את הפתרון.

<אבישי גרינצייג: חברת הכנסת שולי מועלם צודקת.

<אבישי גרינצייג: יש כאן צד אחד שמחפש את הפתרון, מחפש את הדרך שכולם יצאו מרוצים, ויש צד שאומר שאין פתרון.

לאה פדידה: הפתרון אומר שאנחנו נתחיל ב-11:00 בבוקר, אבל אנחנו חושבים שאין מספיק מגרשים לכולם בשעה 11:00 בבוקר.

<אבישי גרינצייג: זו בדיוק השאלה שלי.

<אבישי גרינצייג: אם אנחנו נזיז שעה אחורה או שעה וחצי ואפילו שעתיים, איזה מגרשי אימון?

<אבישי גרינצייג: זה לא קשור לעניין.

<אבישי גרינצייג: אין כאן שום צורך בעוד מגרש, אין כאן שום צורך בעוד אצטדיון.

לאה פדידה: תודה.

לאה פדידה: אני חושבת, בלי להתייחס, גם אני יודעת מה קורה וכמה זמן צריך כדי להגיע הביתה לפני שבת.

<אבישי גרינצייג: יש פתרון לזה.

לאה פדידה: תודה.

לאה פדידה: חברת הכנסת שולי מועלם רפאלי.

שולי מועלם-רפאלי: תודה רבה.

שולי מועלם-רפאלי: אני בכלל לא רוצה ללכת לכמה זמן לוקח לנסוע ומי יכול להגיע ומי לא יכול להגיע.

שולי מועלם-רפאלי: אני רוצה לדבר כאן על דברים עקרוניים.

שולי מועלם-רפאלי: בעיני על העיקרון הזה צריך ללכת.

שולי מועלם-רפאלי: אם ההבנה היא שיש פתרונות והשאיפה של יושבי השולחן הזה ושל מי שהם מייצגים היא ששבת היא משמעותית במדינת ישראל, ושנית, יש זכות לכל אחד להיות ספורטאי, ושלישית, יש זכות לכל אחד להיות ספורטאי מקצוען, ורביעית, יש דרכים לפתרון – אז יוצאים מכאן עם שיח אחד.

שולי מועלם-רפאלי: אבל אם השיטה היא להגיד שאי אפשר כי האירופאים, אי אפשר כי זה עולה, אי אפשר כי אין מספיק מתקנים.

שולי מועלם-רפאלי: אין מספיק מתקנים, אולי זאת עובדה אמיתית ונכונה, אז בואו נגיד מה הפתרון לגבי הנקודה הזאת.

שולי מועלם-רפאלי: כל השאלה כאן היא האם לכל אזרחי מדינת ישראל יש זכות שווה להיות ספורטאים במדינת ישראל, להיות נתמכים על ידי גופי הספורט במדינת ישראל, להיות מקצוענים במדינת ישראל גם כשהם יהודים דתיים או לא.

שולי מועלם-רפאלי: אם התשובה היא שהזכות הזאת היא זכות בסיסית, עכשיו בואו נדבר על איך עושים את זה.

שולי מועלם-רפאלי: יכול להיות שבהתחלה, כמו שנאמר קודם, יהיה יותר קל לעשות את זה במקומות שהם יותר קטנים, פחות מערבים הרבה מאוד מנהגים מן העבר, אבל מה שקורה בפועל זה שעל כל פעם שאני אפנה לאיגוד דווקא קטן, אתו יהיה יותר קשה להילחם כי הספורטאים פחות או יותר לא מסוגלים לעמוד מול האיגוד הזה.

שולי מועלם-רפאלי: על הדבר הזה אני חייבת לומר שזה שינוי דרמטי במשרד, ובזה אני מסכימה לחלוטין עם חבר הכנסת מיקי זוהר, שינוי דרמטי שאומר שזכותם של אזרחי מדינת ישראל כולם שווה ועכשיו איך אנחנו עושים את זה.

שולי מועלם-רפאלי: אני בכלל לא רוצה גברתי להגיע לשאלה איך ומה עושים לכבוד שבת ומה לא עושים לכבוד שבת.

שולי מועלם-רפאלי: עמדתי ידועה אבל אני לא כאן לבד.

שולי מועלם-רפאלי: יש כאן גם אנשים ששבת שלהם נראית אחרת משבת שלי וכמו שאני לא אומרת מי שהשבת שלו נראית אחרת, אין לו זכות, אני מבקשת לומר שמי שהשבת שלו נראית אחרת משל אחרים, בואו נשמור על הזכות הבסיסית של כל ילד וילדה במדינת ישראל.

שולי מועלם-רפאלי: למרות שאתה הרמת גבה על הקשר שבין ספורט לפשיעה, אני כמי שעוסקת שנים בעולם החברתי של מדינת ישראל חייבת לומר לך שאני לא קראתי כמוך במדויק את כל הדוח אבל אין שאלה שבמדינות שאינן מדינת ישראל – אני דווקא מוציאה את כולנו מחוץ לכאן – האפשרויות המשמעותיות ליצור משמעות לילדים בשכונות קשות הן על ידי איגודי ספורט.

שולי מועלם-רפאלי: גם את זה אני לא רוצה לאבד במדינת ישראל.

שולי מועלם-רפאלי: אני לא רוצה לאבד את זה כי אני אומרת כאן אולי דבר נורא כוללני.

שולי מועלם-רפאלי: נטיית לבי להגיד שרוב המקומות שהם פריפריאליים במדינת ישראל הם מסורתיים ואני לא רוצה להגיד דתיים כן, מסורתיים אולי, חילוניים באמצע.

שולי מועלם-רפאלי: לא.

שולי מועלם-רפאלי: זכות יסוד של כל אזרחי מדינת ישראל להיות ספורטאים, להיות ספורטאים מקצוענים ושיתאפשר להם להתחרות בכל איגוד שמדינת ישראל תומכת בו.

שולי מועלם-רפאלי: נשאלת השאלה איך יכול להיות שאנחנו מתחילים תהליך שייקח יותר זמן ממה שכולנו חושבים, יכול להיות, אבל זאת שאלת היסוד.

שולי מועלם-רפאלי: הטוטו, כבודו במקומו מונח וכמו שאני אומרת את זה על הרבה אנשי עסקים, אני בטח אגיד את זה גם על הטוטו.

שולי מועלם-רפאלי: אני יכולה לתת כאן רק שלושה מקומות עבודה, אני מניחה שהטוטו נותן קצת יותר, והוא משמעותי לאזרחים רבים במדינת ישראל אבל כל גופי הספורט במדינת ישראל צריכים להתחיל לשנות את הדיסקט.

שולי מועלם-רפאלי: זכותם של אזרחי מדינת ישראל הדתיים והחילוניים להשתמש במתקני הספורט, להיות ספורטאים, להיות ספורטאים מקצוענים ולקבל על כך תמיכה ממדינת ישראל ולאפשר להם להתחרות בכל התחרויות.

לאה פדידה: תודה חברת הכנסת שולי מועלם.

לאה פדידה: אני חוזרת ואומרת שאני חושבת שמבחינתי הדיון הוא לא על השבת.

לאה פדידה: הדיון הוא על הספורט.

לאה פדידה: הדיון הוא כמו שאת אמרת, חברת הכנסת, על הזכות הבסיסית של אדם להשתתף בתחרויות ספורט ולהיות בתחרויות ספורט.

לאה פדידה: זאת המשמעות של הדיון הזה מבחינתי, איך אנחנו מעניקים מצד אחד את היכולת ומאפשרים את הזכות להתמודד בספורט, ומצד שני אנחנו לא יכולים לשכוח שאנחנו לא מדינה לבד בגלובוס ואנחנו כן רוצים לשמור על הזכות ועל היכולת שלנו להיות מצוינים בספורט, להוביל בתחרויות אולימפיות ובתחרויות בינלאומיות וגם לאפשר תרבות של צריכה ופנאי משפחתית לספורט.

לאה פדידה: אני רוצה לתת את זכות הדיבור לעמי פייקובסקי.

<עמי פייקובסקי: אני דווקא כן רציתי להתייחס ברשותך לשבת.

לאה פדידה: בקצרה כי הדיון הוא לא על השבת.

<עמי פייקובסקי: אני מבין שהדיון הוא לא על השבת, אבל אני חושב שיש כאן קשר חזק מאוד בין מה שאת אומרת לגבי לתת הזדמנות לכל בן אדם ששומר ולא שומר לשחק ולהגיע להישגים וגם העניין של השבת דבר שמגביל אנשים שכן רוצים להצליח ולא יכולים בגלל השבת.

<עמי פייקובסקי: אני כעיקרון הייתי שחקן כדורגל וחזרתי בתשובה.

<עמי פייקובסקי: היום אני עובד בפעילויות עם הרבה שחקנים, שחקני כדורגל.

לאה פדידה: שיחקת בשבת?

<עמי פייקובסקי: שיחקתי בשבת.

<עמי פייקובסקי: היום אני רואה שבהרבה קבוצות כדורגל יש אני חושב בין ארבעה לחמישה שחקנים – אני מדבר על ליגת העל – שממש שומרים.

<עמי פייקובסקי: יש לי חבר טוב, חן עזרא, שהוא משחק בבית"ר ירושלים והוא נוסע ביום שישי – המשחקים בשבת – לקחת מלון כדי שהוא יוכל במוצאי שבת לא לחלל את השבת.

<עמי פייקובסקי: הוא אומר לי למה הוא צריך לבזבז אלפי שקלים, הוא מגיע עם המשפחה שלו, בשביל הדברים האלה.

<עמי פייקובסקי: אני רוצה לומר שאני מבין שהייתה החלטה של שופטת בליגה יותר נמוכה שלשחק בשבת זה לא חוקי.

<עמי פייקובסקי: אני מאמין שבג"ץ נתן רמז שזה לא חוקי והממשלה לקחה את זה לכיוון אקסטרים, לכיוון מאוד קיצוני שאמרו שכך זה היה וכך זה צריך להמשיך.

<עמי פייקובסקי: אני לא בא ממקום של כפייה דתית.

לאה פדידה: אותו שחקן שנקבת בשמו, אם הוא לא היה בא לשחק באותו משחק בשבת, האם הייתה מוטלת עליו סנקציה על ידי מישהו מאיגוד הספורט?

לאה פדידה: האם היו מוציאים אותו?

<עמי פייקובסקי: זו שאלה טובה.

<קריאה: בטוח שכן.

מיכאל מלכיאלי: זה הפרת חוזה.

מיכאל מלכיאלי: זה גם מונע מאנשים להגיע לשם.

לאה פדידה: יש כאן מישהו מהתאחדות הכדורגל?

<אבי לוי: כן.

<אבי לוי: אני סמנכ"ל ההתאחדות.

לאה פדידה: השאלה היא אליך.

לאה פדידה: אם אני שחקנית בליגה ואני לא רוצה לבוא לשחק בשבת מתוך אמונה, האם אני מפרה חוזה?

לאה פדידה: מקבלת איזשהו כרטיס אדום?

<אבי לוי: אני יכול להסביר לכם פחות או יותר את מה שהתחיל חבר הכנסת זוהר להסביר על כל נושא המתקנים.

<אבי לוי: אנחנו בהתאחדות לכדורגל, כל אגודה או כל מועדון, ואני נוגע בדיוק במה שאמרה חברת הכנסת שולי מועלם-רפאלי על הפריפריה שעיקר המועדונים האלה הם יותר מסורתיים ודתיים, כל מחלקות הנוער שלהם שמבקשות לא לשחק בשבת, אנחנו מאפשרים להם לא לשחק בשבת.

<אבי לוי: היום הליגות שלנו, כל הליגות, מחלקות הנוער והילדים שזאת תנועת נוער הכי גדולה בארץ, יש לנו כמעט ארבעים-חמישים אלף בני נוער שמשחקים כדורגל, קבוצות במועדונים שלא יכולות לשחק בשבת, אנחנו מאפשרים להן לא לשחק בשבת.

<אבי לוי: נכון שזה גורם לנו לבעיות קשות מאוד.

<אבי לוי: למשל, בשבת האחרונה היה מזג אוויר סוער, אנחנו ביטלנו את כל משחקי הנוער והילדים ועכשיו אנחנו צריכים להשלים את המשחקים באמצע השבוע.

<אבי לוי: אין לנו מתקנים, אין לנו תאורה.

<אבי לוי: אתמול שיחקו ילדים ונוער בשעה 2:00-3:00 אחר הצהרים ובשבוע הבא אנחנו מוזמנים לוועדת החינוך להסביר למה בשעות בית הספר אנחנו מוציאים את הילדים מבתי הספר כדי שישחקו כדורגל.

<אבי לוי: אמר חבר הכנסת זוהר שאין תאורה במגרשים, מחשיך בשעה 5:00 אחר הצהרים ואנחנו חייבים להתחיל את המשחק בשעה 2:00 או ב-3:00 אחר הצהרים ולא יותר מאוחר.

<אבי לוי: לגבי שבת.

לאה פדידה: לא.

לאה פדידה: קודם כל לשאלתי.

לאה פדידה: הפניתי אליך שאלה ולקחת את זכות הדיבור, בכבוד, אבל קודם כל תענה לשאלתי.

<אבי לוי: בואי נפריד בין שחקן מקצועני, בין קבוצות מקצועניות לבין קבוצות חובבניות.

<אבי לוי: שחקן מקצועני שרוצה להיות ספורטאי מקצועני ורוצה להגיע לנבחרות או לשאוף להגיע כמה שיותר קדימה, הוא צריך לקחת בחשבון שהפעילויות הבינלאומיות שלנו יכולות וקורות להיות בשבת.

לאה פדידה: אתה דיברת על משחקים בינלאומיים.

לאה פדידה: אם נוסעים לאיטליה, איטליה לא מתחשבת בנו בשבת.

<אבי לוי: בוודאי.

<אבי לוי: למשל, אופ"א, בכל המשחקים האחרונים שלהם, העבירה את המשחקים לסופי שבוע, למוצאי שבת וליום ראשון שהם ימי חופש בינלאומיים.

<אבי לוי: אם קובעים לנו, לנבחרת ישראל, הוא שחקן מקצועני, מאחר והוא השוער הכי טוב שיהיה בליגה, אנחנו רוצים אותו לנבחרת, הוא יכול לבוא?

<אבי לוי: הוא לא יכול לבוא?

<אבי לוי: מה הוא יגיד לנו.

<איתן זליגר: לכן לא תיתן לו להיות שחקן מקצועני, בגלל שהוא לא יכול לבוא למשחק?

<איתן זליגר: איזה מין תירוץ זה?

<אבי לוי: אנו נוגע בו כרגע באופן אישי.

<אבי לוי: לנו אין סנקציות.

<אבי לוי: עובדה שהם משחקים.

לאה פדידה: אבי, שאלה נוספת.

לאה פדידה: אני גם רוצה להתייחס למה שאמר יוסי.

לאה פדידה: קשה לנו לשלוט על מה שקורה בחוץ לארץ, אבל האם במשחק שהוא משחק בארץ והוא לא רוצה לשחק בשבת, יש סנקציה?

<אבי לוי: אין סנקציה.

<ירון הוכנבוים: זה הפרת חוזה.

<אבי לוי: לא.

<אבי לוי: החוזה הוא לא מול התאחדות הכדורגל.

<ירון הוכנבוים: החוזה הוא מול הקבוצה.

<ירון הוכנבוים: אני אענה לך.

<ירון הוכנבוים: ברשותכם, אני אעשה לכם קצת סדר.

לאה פדידה: רגע, סליחה, אל תעשה סדר.

לאה פדידה: אני מנהלת את הדיון.

לאה פדידה: זאת הייתה שאלה כדי שאוכל להבין את הדברים.

לאה פדידה: אני רוצה להחזיר את זכות הדיבור לעמי פייקובסקי שלא סיים את דבריו.

<אבי לוי: סליחה, בואי נחדד את זה.

<אבי לוי: שחקן עושה הסכם מול הקבוצה.

לאה פדידה: יגיד השחקן לידך את שמו ואיפה הוא משחק כדי שגם אני אדע.

<אבי איבגי: אני משחק בליגה לאומית הפועל נצרת עילית.

<ירון הוכנבוים: ואני המאמן שלו ואני אומר לך שאם הוא לא מופיע למשחק, זה הפרת חוזה.

לאה פדידה: ואני אומרת למאמן שלו שמדברים רק בזכות דיבור.

<ירון הוכנבוים: אין בעיה.

<ירון הוכנבוים: אני אקבל אותה.

<עמי פייקובסקי: רציתי לסיים את דבריי ולומר שאני חושב שזה היה יפה אם היו יכולים באמת למצוא פתרון לשחקנים.

<עמי פייקובסקי: זה לא איזה עדר של עזים שצריכים להכריח אותם לשחק.

<עמי פייקובסקי: דיבר אתי אייל סגל שהוא בעל הבית של מכבי נתניה וביקש ממני להעביר את המשחקים משבת, אם אני יכול לעזור לו.

<עמי פייקובסקי: בית"ר ירושלים קיבלה אישור ולא משחקת בשבת.

<עמי פייקובסקי: לפעמים זה מתנגש להם בקיץ, כשאלה הימים הארוכים, אבל אם אפשר לעשות את זה, אני חושב שזה באמת יעזור הרבה לשחקנים.

לאה פדידה: ומה תעשה עם משחקים בינלאומיים?

<עמי פייקובסקי: אני לא מדבר על המשחקים הבינלאומיים.

<עמי פייקובסקי: אני מדבר על המשחקים כאן בארץ.

לאה פדידה: בארץ אסור לך לחלל שבת אבל אם זה משחק בינלאומי, לך על זה.

<עמי פייקובסקי: אני לא חושב שמשחקים בינלאומיים משחקים בשבת.

<אבי איבגי: יום ראשון הוא יום החופש שלהם.

<עמי פייקובסקי: באירופה את משחקת ביום ראשון.

לאה פדידה: גם בשבת.

<קריאה: משחקים בשישי ובשבת.

לאה פדידה: אני הייתי בכדורגל בשבת.

<קריאה: בקיץ חודש ימים יש מונדיאל ברוסיה, לא משחקים בשישי-שבת?

לאה פדידה: האם יכול להיות תלמיד ישיבה שיחליט שלא בא לו ללמוד בשישי-שבת ועדיין הוא יהיה תלמיד ישיבה?

<עמי פייקובסקי: אם הוא תלמיד ישיבה, אני לא חושב שהוא ילך ללמוד בשבת.

<עמי פייקובסקי: אם הוא לא תלמיד ישיבה, הוא הולך ללמוד בשבת.

לאה פדידה: חבר הכנסת מיכאל מלכיאלי, בבקשה.

מיכאל מלכיאלי: תודה רבה גברת פדידה על הדיון.

מיכאל מלכיאלי: יש לי שאלה קטנה.

מיכאל מלכיאלי: קודם כל, צריך לציין – ואני אומר את זה לך המנכ"ל יוסי – שזה דבר שידוע וגם השחקנים, שמעתי, אמרו שמאז אתה נכנסת לתפקיד יחד עם השרה, יש שינוי לטובה.

מיכאל מלכיאלי: זה שהכנסתם בתנאי הסף שיצטרכו להוכיח כאן באופני כבישים.

מיכאל מלכיאלי: יש לי שאלה בדיוק לנושא הזה כי זאת פנייה שהגיעה אלי.

מיכאל מלכיאלי: לפעמים הם מגיעים למשרד, מוכיחים שאי אפשר אלא בשבת.

מיכאל מלכיאלי: המשרד מגיע ומתרשם.

מיכאל מלכיאלי: באים השחקנים ורוצים שהמשרד יכניס נוהל של תגובה שלהם כי לפעמים אתה יודע, המשרד עוסק במקרו ולא יכול להיכנס לפרטים הקטנים בכל ספורט כזה או אחר.

מיכאל מלכיאלי: לתת לשחקנים הדתיים את הזכות להגיב כי הם טוענים שכמה פעמים שהם הגישו למשרד דברים שאי אפשר רק בשבת, הם מצליחים להוכיח שבערים אחרות או במקומות אחרים אפשר לעשות את זה ביום חול.

מיכאל מלכיאלי: המשרד יאפשר, קרא לזה שימוע או זכות תגובה לאותם שחקנים דתיים שנפגעים מזה.

מיכאל מלכיאלי: אני חושב שגם מול השחקנים זה יכול להיות פתרון טוב.

מיכאל מלכיאלי: דיברו כאן קודם על המושג של משחק של שעות, שאם יקדימו בשעות, זה לא יבטל לגמרי אלא יצמצם את חילול השבת.

מיכאל מלכיאלי: אם זה באמת גם לא דורש יותר כסף, שווה לקחת את זה בחשבון.

לאה פדידה: תגיד, מה עם תרבות הפנאי?

לאה פדידה: תתייחס לזה.

לאה פדידה: תרבות הפנאי של הרבה חילוניים היא ללכת משפחתי ולראות משחק.

לאה פדידה: מה עם תרבות הפנאי של שישים אחוזים מהאוכלוסייה שהולכים בשבת כחלק מתרבות פנאי לראות משחק?

מיכאל מלכיאלי: אני אומר לך משהו.

מיכאל מלכיאלי: פעם אחת ישבנו עם שחקני כדורגל, יושב כאן איבגי ועד שהוא דיבר אתי אני התחלתי לקבל הסתכלות קצת אחרת על הנושא הזה.

מיכאל מלכיאלי: אנחנו מכירים את עצמנו ויודעים שמי שמגיע למשחק, תרבות הפנאי, מגיעים, רואים את השחקן.

מיכאל מלכיאלי: צריך לזכור שמאחורי השחקן יש את השוטרים, את האבטחה, את מוכרי הארטיקים, את הסדרנים.

מיכאל מלכיאלי: כל אלה בעלי משפחות שאין להם יום מנוחה.

מיכאל מלכיאלי: היום היחיד שהילד שלו נמצא בבית זה בשבת כי אין לימודים והוא לא רואה את אבא שלו.

לאה פדידה: ומה עם המשפחה שבאה לבלות ולנפוש?

מיכאל מלכיאלי: אני אומר שצריך בסוף להסתכל על המכלול.

מיכאל מלכיאלי: משחק הכדורגל בשבת פוגע בהמון אנשים.

מיכאל מלכיאלי: אגב, אצלנו בסיעת ש"ס ישבו שחקנים גם לא יהודים וגם אנשים שהם לא דתיים ואמרו שהיום הזה הוא יום מנוחה ובסוף אתם פוגעים בנו ולא רק בהיבט הדתי אלא ביום שהם רוצים להיות עם המשפחה בבית.

מיכאל מלכיאלי: הם אמרו שהם מגיעים וכאילו נהנים מזה אבל שימו לב מסביב לכל השוטרים ומערך האבטחה שהיום הזה פוגע בהם.

לאה פדידה: אתה יודע שבדרך כלל אנחנו מסכימים שבאמת צריך לעשות את האיזונים הדקים של חייה ותן לחיות וכל עוד שבאמת יש לנו את הכול כדי לא לחלל את השבת ועדיין להישאר בספורט, אנחנו יכולים לעשות את זה ולמצוא פתרונות.

לאה פדידה: השיח הוא למצוא פתרונות אבל אנחנו באמת חייבים לשמור על האיזון בין חופש הפרט לבין זכות כל אדם, או איש או אישה, לספורטיביות.

לאה פדידה: בואו ננסה למצוא את המחבר ואיך אנחנו מאפשרים.

לאה פדידה: זכות הדיבור לוורד בוסקילה מהוועד האולימפי.

<ורד בוסקילה: בוקר טוב.

<ורד בוסקילה: אני בעצם הבוקר עם שני כובעים, גם ספורטאית אולימפית לשעבר וגם סמנכ"לית הוועד האולימפי בישראל.

<ורד בוסקילה: אני דווקא רוצה להתחיל באיזשהו סיפור אישי כדי שבאמת תבינו את המשמעות של הדברים שאני אומר בכובע השני שלי.

<ורד בוסקילה: אני שייטת אולימפית.

<ורד בוסקילה: התחלתי בעיר בת ים בגיל שמונה.

<ורד בוסקילה: אני מגיעה מבית מסורתי ואף אחי הוא חרדי, כך שאנחנו מכירים בבית את כל הזרמים ואת כל הטעמים.

<ורד בוסקילה: כשייטת בת-ימית, מהר מאוד בגיל 15, אחרי שזכיתי באליפות העולם, התחלתי להתאמן בתל אביב ורוב הפעילות של השיט נעשית בסופי שבוע כך שלוח הזמנים שלי היה לסיים בית ספר ביום שישי, לעלות על אוטובוס לאימון בתל אביב, בדרך כלל לחפש היכן אני מעבירה את ארוחת הערב בשישי כי ההורים שלי שמרו שבת ולא היה מי שיחזיר אותי הביתה.

<ורד בוסקילה: הייתי מתארחת לארוחת ערב במקום כלשהו.

<ורד בוסקילה: אף פעם זה לא היה כמו ארוחת שישי עם קידוש אצלי בבית אבל זה מה יש.

<ורד בוסקילה: קמה בבוקר, הולכת לאימון עם אותו חבר או חברה אצלה הייתי ביום שישי בערב.

<ורד בוסקילה: עושה את האימון.

<ורד בוסקילה: מסיימת אחר הצהרים, הולכת לתחנת האוטובוס וממתינה סדר גודל של שלוש שעות עד שתצא השבת, אז יהיה אוטובוס ואני אוכל לחזור הביתה בשבת בערב.

<ורד בוסקילה: זה אולי נשמע כאיזושהי הקרבה גדולה אבל כספורטאית צעירה זה היה ברור שזה המקום שאני רוצה להיות ועשיתי את מה שעשה לי טוב וההורים שלי נתנו לי את החופש לבחור ולעשות מה שנכון לי וכך היה.

<ורד בוסקילה: ספורט השיט – אני נותנת לכם איזושהי נגיעה לענף אולימפי שהוא גם אישי, גם זוגי – הוא ספורט שפשוט לא ניתן לעסוק בו ולא ביום שישי ושבת והסיבה היא פשוטה, עניין של מזג אוויר.

<ורד בוסקילה: התחרויות הן ימים מאוד מאוד ארוכים, סדר גודל של שמונה, תשע, עשר שעות מהרגע שמגיעים עד שמסיימים.

<ורד בוסקילה: יש חושך כמובן שזה גם משהו שמגביל אותנו, גם בארץ וגם בחוץ לארץ.

<ורד בוסקילה: זה הענף.

<ורד בוסקילה: אני הבנתי את זה, קיבלתי את זה והמורים שלי קיבלו את זה ומצאנו את הדרך שמתאימה לנו.

<ורד בוסקילה: אני עוברת לכובע השני כסמנכ"לית הוועד האולימפי בישראל.

<ורד בוסקילה: הוועד האולימפי בישראל הוא אחד מתוך 206 ועדים בעולם.

<ורד בוסקילה: אנחנו חלק מהמשפחה האולימפית.

<ורד בוסקילה: האמנה האולימפית מדברת על שוויון הזדמנויות וחופש ולעסוק בספורט, שכל אחד יוכל לעסוק בספורט.

<ורד בוסקילה: אנחנו הכי מאמינים בזכות הזאת.

<ורד בוסקילה: זה אחד הדברים החשובים לנו ביותר.

<ורד בוסקילה: דיברו כאן על פשיעה.

<ורד בוסקילה: באמת לאפשר לכל ילד לעסוק בזה.

<ורד בוסקילה: אנחנו מאוד בעד הידברות על הנושא, אנחנו מאוד בעד להעלות את המודעות של הנושא.

<ורד בוסקילה: אנחנו מחזיקים בדעה די דומה לדעתו של משרד הספורט.

<ורד בוסקילה: אנחנו שמחים על כך שהם עושים מאמצים אבל חשוב להבין שאנחנו לא אומרים סיסמאות כשאנחנו אומרים שזה לפעמים בלתי אפשרי או מאתגר.

<ורד בוסקילה: באמת יש איגודים שפשוט אפשר לסגור את הענף במדינת ישראל.

לאה פדידה: לא הבנתי.

לאה פדידה: מתי אפשר לסגור את הענף?

<ורד בוסקילה: אם אנחנו מבטלים לצורך העניין את הנושא של להתחרות בסופי שבוע, הענף לא יכול להתקיים.

<קריאה: זה הענף היחיד.

<ורד בוסקילה: לא רק השיט.

<ורד בוסקילה: יש ענפים נוספים.

<קריאה: זה הענף היחיד.

<ורד בוסקילה: לא.

<ורד בוסקילה: זה ממש לא מדויק.

<ורד בוסקילה: אולי יש כאן נציג של איגוד הקליעה ואיגוד הסיוף.

<נחמן רוזנברג: מה הבעיה באיגוד הקליעה?

<ורד בוסקילה: אלה ענפים שבסופו של דבר התחרויות מתחילות בבוקר ובסופו של דבר צריך להגיע לגמר בערב.

<נחמן רוזנברג: לא חייבים.

לאה פדידה: היא אומרת אם הוועד האולימפי קובע משחקים בשבת בעולם.

<נחמן רוזנברג: אנחנו מדברים רק על ישראל.

<ורד בוסקילה: אני יודעת שיש פסק דין של איגוד הקליעה שעדיין דנים בו.

<ורד בוסקילה: אני יודעת שעושים שם מאמצים.

<ורד בוסקילה: אני אומרת לכם שיש איגודים כאלה.

<נחמן רוזנברג: בקליעה לא עושים מאמצים.

<קריאה: כל זה התחיל בגלל שאיגוד הקליעה לא היו מוכנים לוותר במילימטר.

לאה פדידה: תכף איגוד הקליעה ידבר.

לאה פדידה: אנחנו ניתן לוורד לסיים.

<ורד בוסקילה: השורה התחתונה.

<ורד בוסקילה: אני חושבת שהמשרד באמת עושה את כל המאמצים כדי להבין.

<ורד בוסקילה: אולי הדבר שאני פחות מסכימה אתם זאת החרגה בין כדורגל לשאר הענפים.

<ורד בוסקילה: אני חושבת שבסופו של דבר זה צריך להיות לגבי כל הענפים.

לאה פדידה: נעשתה כבר דרך, יש עידוד ויש רצון.

<ורד בוסקילה: יש רצון.

לאה פדידה: במידה ואפשר וזה לא פוגע בתחרויות בינלאומיות ובערכים של הוועד האולימפי, אז כן מתאפשרת.

<ורד בוסקילה: חד משמעית.

<ורד בוסקילה: אגב, גם בוועד האולימפי, גם במשלחת האולימפית היום יש ספורטאים דתיים.

<ורד בוסקילה: הראשונה שעולה בראשי זאת בת אל גרנר ואגב, התוצאות הכי טובות שלה נעשו בשבת.

לאה פדידה: ראש מינהל הספורט.

לאה פדידה: לא רוצה?

לאה פדידה: תודה.

לאה פדידה: ראובן חביב.

לאה פדידה: גם לא.

לאה פדידה: יש כאן מישהו שלא רשום ורוצה להתייחס?

<איתן זליגר: הקמתי יחד עם נחמן רוזנברג את ארגון מקצועות השבת וארבעת בנותיי הן ספורטאיות מקצועניות בהתעמלות אקרובטית ושחייה אומנותית.

<איתן זליגר: הערה אחת לגבי הכדורגל.

<איתן זליגר: דיברתם כאן על תרבות הפנאי.

<איתן זליגר: בואו נפסיק לחיות באגדות של שנות ה-50 וה-60.

<איתן זליגר: מרבית הצופים בכדורגל במדינת ישראל צופים ביום ראשון וביום שני במשחקים.

<איתן זליגר: המשחקים המרכזיים במדינת ישראל בכלל לא בשבת.

<איתן זליגר: לכן כל הקשקוש - - -

לאה פדידה: מה יעשו חיילים?

<איתן זליגר: עזבי.

<איתן זליגר: אני רק אומר לך.

<איתן זליגר: עובדה היא שבזכויות שידור העדיפו את זכויות השידור בראשון ובשני על פני החיילים.

<איתן זליגר: לכן אל תדברו אתי גבוהה גבוהה.

<איתן זליגר: בסוף הכסף קנה והעביר את הכול ליום ראשון ושני, את המשחקים המרכזיים שבמדינת ישראל.

<איתן זליגר: בית"ר ירושלים, הפועל באר שבע בבית, בכלל משחקים מרכזיים.

<איתן זליגר: לכן אנחנו קצת מבינים בזה.

<איתן זליגר: אפשר לספר כאן הרבה סיפורים אבל אנחנו מבינים בזה.

<אבי לוי: אנחנו מדברים על ילדים ונוער.

<איתן זליגר: אנחנו עכשיו דיברנו על תרבות הפנאי.

לאה פדידה: אנחנו בבית הזה לא מתווכחים אלא רוצים למצוא פתרונות.

<אבי לוי: תגיד לי איזה פתרון יש לילדים ונוער.

<איתן זליגר: אני אתן.

<אבי לוי: הם משחקים מ-8:00 בבוקר עד 4:00 אחר הצהרים.

<איתן זליגר: אני אתן.

<איתן זליגר: ההתאחדות העדיפה את זכויות השידור.

<קריאה: תגיד שאלה בעלי בית פרטיים, אלה קבוצות פרטיות.

<איתן זליגר: אנחנו רוצים קודם כל לברך מאוד את משרד הספורט על התשובה שניתנה כאן.

<איתן זליגר: אנחנו מאוד שמחים, במיוחד כי יש דיון בבג"ץ ביום רביעי ואנחנו מאוד שמחים שזאת התשובה שמתחילה להתארגן, מין סנקציות מסוימות על איגודים שיחליטו לא לשמור שבת או לא לאפשר לבנותינו - - -

לאה פדידה: רגע.

לאה פדידה: אתם הפעלתם סנקציות על אגודה שלא תשמור שבת או על אגודה שלא תאפשר לשחקן לא לשחק?

לאה פדידה: כך אני הבנתי.

<יוסי שרעבי: את הבנת נכון.

<יוסי שרעבי: אנחנו הגדרנו בתוך תנאי הסף ועל האיגוד להוכיח שהוא עשה את כל מה שהוא יכול כדי לאפשר את הפעילות בשבת.

<יוסי שרעבי: אם מסיבות שהוא יכול להוכיח לנו הוא לא יכול לאפשר את זה כי הענף לא מאפשר, כי התחרות לא מאפשרת וכולי, המצב הזה מחריג את זה.

לאה פדידה: זה לא מה שאמרת.

<איתן זליגר: מקבל.

<איתן זליגר: יש דבר אחד שלצערי משרד הספורט שכח או עדיין לא החליט.

<איתן זליגר: בסוף הכסף הגדול שגם בשליטתו או באחריותו או תחת ניהולו נמצא הטוטו.

<איתן זליגר: את ההקצבות של הטוטו הוא לא החליט להחריג.

<עפרה שרון: אתה אומר את זה בידיעה?

<איתן זליגר: אני אומר את זה לפי התשובה.

<איתן זליגר: אם טעיתי, סבבה.

<יוסי שרעבי: אני חושב שאתה לא מבין איך הדברים מתנהלים.

<יוסי שרעבי: זה לא עובד כך.

<יוסי שרעבי: הטוטו הוא גוף שמייצר כסף.

<יוסי שרעבי: הטוטו לא מחלק את הכסף.

<יוסי שרעבי: הטוטו מחלק באמצעותנו את הכסף.

<יוסי שרעבי: אנחנו נותנים לו את ההנחיות והוא מחלק לפי אמות מידה.

<יוסי שרעבי: לכן המשמעות האופרטיבית של מה שאמרתי - - -

<איתן זליגר: כולל הטוטו.

<יוסי שרעבי: בוודאי.

<איתן זליגר: בסדר.

<איתן זליגר: סבבה.

<איתן זליגר: עכשיו לא בציניות, מאוד מאוד מברכים את משרד הספורט.

<איתן זליגר: אני חושב שזה שינוי דרמטי כי עד היום אנחנו נאלצנו להתמודד מול בנותינו לבד.

<איתן זליגר: הבת שלי מתאמנת שש פעמים בשבוע, ראשון עד שישי, ארבע שעות כל יום בשחייה אומנותית, חמש פעמים בשבוע, שלושת בנותיי מתאמנות בהתעמלות אקרובטית ארבע שעות כל יום.

לאה פדידה: משפחה ספורטיבית.

<איתן זליגר: משתדלים.

<איתן זליגר: אנחנו אנשי ספורט, אנחנו אוהבים מאוד את הספורט, אנחנו בעד הספורט, אנחנו מבינים גם את השיקולים ומבינים את ההתמודדות אבל צריך לומר דבר אחד.

<איתן זליגר: יש באמת את הסכום הגדול שדיבר עליו, המשחק הגדול שדיבר עליו מיקי זוהר לגבי כל התאורה וכולי.

<איתן זליגר: אלה גם דברים שאני לא מבין ואני חושב שצריך לפתור את זה.

<איתן זליגר: אבל יש איגודים, רבים מהספורטאים מתאמנים באיגודים שהפתרונות בהם, מדובר על מיליוני שקלים בודדים.

<איתן זליגר: איגוד ההתעמלות לדוגמה שבנותיי משתתפות בו טוען שיש לו רק אולם אחד להפעיל בו את ההתעמלות.

<איתן זליגר: מה זה רק אולם אחד?

<איתן זליגר: יש הרבה אולמות בישראל.

<איתן זליגר: הוא צריך חלק מהמתקנים, חלק מהמשטחים האלה, המשטחים האלה עולים מאות אלפי שקלים עד מיליונים בודדים.

<איתן זליגר: זה לא כסף שצריך לעשות כאן הנפקה.

לאה פדידה: תתחיל לסכם.

<איתן זליגר: השורה התחתונה.

<איתן זליגר: אנחנו מאוד מקווים שבית המשפט ביום רביעי יקבל החלטה שתאפשר לכל ספורטאי בישראל.

<איתן זליגר: כל התשובות ששמענו כאן מהארגונים ומהאיגודים היו התשובות שאמרו לבג"ץ אליס מילר בשנות ה-90 שאי אפשר לשים טייסת בצבא כי זה עולה הרבה כסף, כי איך יאמנו אותה וכדומה.

<איתן זליגר: כל התשובות האלה, בית המשפט העליון סתר אותן.

<איתן זליגר: אפליה היא אפליה היא אפליה.

לאה פדידה: לא.

לאה פדידה: זאת לא אפליה.

<איתן זליגר: זאת אפליה.

לאה פדידה: טוב.

לאה פדידה: תודה רבה על דבריך.

לאה פדידה: אני אגיד לכם משהו.

לאה פדידה: אני חושבת, גם כמו החוק שעבר השבוע, הנושאים האלה הם נושאים להידברות.

לאה פדידה: לדעתי אפילו לא לחקיקה.

לאה פדידה: הנושאים האלה הם לשולחן ולא לבג"ץ.

לאה פדידה: הנושאים האלה הם חייה ותן לחיות.

לאה פדידה: אנחנו במדינה אחת שיש בה דתיים וחילוניים, יהודים ולא יהודים, ואנחנו צריכים לשמור על המרקם הזה.

לאה פדידה: לכן הנושא הזה שאני מקווה שבית המשפט יכריע או אם למישהו יש רוב בכנסת, זה כוחני ומיותר.

לאה פדידה: כולנו בעד זכות בסיסית של איש ואישה למצות את הזכויות שלהם, לתת להם את השוויון, את הדברים הדמוקרטיים.

לאה פדידה: אנחנו מדינה יהודית ודמוקרטית.

לאה פדידה: לכן הנושא הוא להידברות.

לאה פדידה: למצוא את המשותף בינינו, למצוא את המחבר, ואם אפשר לעשות את התחרות לא בשבת – בטח לא יעשו את התחרות דווקא בשבת.

לאה פדידה: כך אני מצפה מכל מי שמנהל את הדבר הזה, על מנת שנוכל לחיות בשלום ובשלווה.

לאה פדידה: אם יש דברים שהם נקראים תחת משחקים אולימפיים או ועד בינלאומי ואנחנו לא רוצים להיות מדינה שלא שותפה במשחק הזה ובגלגל הזה, שנמצאת גם בתחרויות ספורט לאומיות או גם אם יש איזשהו ענף מסוים, גם צריך לאפשר.

לאה פדידה: לכן הדבר הוא הידברות.

לאה פדידה: אני מצפה שאם שחקן לא רוצה לשחק בשבת במדינה, אסור להפעיל עליו סנקציות.

לאה פדידה: אסור להפעיל עליו סנקציות.

לאה פדידה: זאת קריאה שצריכה לצאת מכאן.

לאה פדידה: אבל אם הוא בחר לשחק בקבוצה בינלאומית ויש את המשחק בחוץ לארץ, זה כבר משהו אחר.

לאה פדידה: כאן במדינה שלנו, אנחנו צריכים להשתדל למצוא את האיזון.

לאה פדידה: זכות הדיבור לעדי ארבל מהמכון לאסטרטגיה ציונית.

<עדי ארבל: תודה.

<עדי ארבל: אני רוצה להתייחס לשתי סוגיות, האחת לנושא הספורט העממי והשנייה לנושא של הספורט המקצועני.

<עדי ארבל: בנושא של הספורט העממי אנחנו יודעים שתחרויות לנוער וילדים באמת מתקיימות בדרך כלל בשבת.

<עדי ארבל: כמו שעלה כאן הנושא של מעורבות משרד החינוך וועדת החינוך בשבוע הבא, באמת חלק מההסדר אנחנו רואים אותו ככזה שצריך להיות בתיאום עם משרד החינוך.

<עדי ארבל: לדוגמה, להעביר חלק מהתחרויות לימי שישי.

<עדי ארבל: כמובן צריך לדאוג לאישורי הורים, להורים שרוצים לאשר היעדרות לתלמידים, להעביר לימי חופשה מרוכזים כמו חנוכה וימים כאלה שממילא הם ימי חופש מבתי הספר.

<עדי ארבל: יש דברים שאפשר לעשות עם קצת רצון טוב ובאמת רצון טוב הוא הנקודה המרכזית.

<עדי ארבל: בסיפור של הספורט המקצועני שבו יש יותר אינטרסים גם כלכליים וגם אחרים, גם מקצוענים מול העולם, באמת צריך לנסות להבין את הסוגיה.

<עדי ארבל: אני אתן רק דוגמה אחת שנתתי אותה גם בדיון הקודם כי היא חשובה מאוד.

<עדי ארבל: אנחנו מדברים על הספורטאים, על האוהדים, על אלה שצריכים לעבוד בשבת כדי לאפשר את התחרויות, אבל אני אתן דוגמה.

<עדי ארבל: אפילו בעלים של קבוצת כדורגל, לפני כארבע שנים, רצה אדם לבוא ולקנות את הפועל תל אביב והתנה את זה בכך שהיא לא תשחק בשבת.

<עדי ארבל: הגיע להסכם עם התאחדות הכדורגל, ההתאחדות לכדורגל אמרה לו שהיא מאשרת לו בתנאי שגופי השידור יאשרו את זה.

<עדי ארבל: גופי השידור לא אישרו את זה ולכן הוא החליט לא לקנות את הפועל תל אביב.

<עדי ארבל: אגב, היום הפועל תל אביב משחקת בליגה השנייה לא בשבת.

<עדי ארבל: אבל זאת לא נראה לי הייתה כוונת המשורר שם.

<עדי ארבל: הנושא של הפעילויות בשבת, יש המון אילוצים שצריך להכיר בהם אבל גם כאן עניין של רצון טוב.

<עדי ארבל: אם אופ"א מעבירים את המשחקים לשישי ושבת, יכול להיות שאפשר לפנות ערב נוסף לליגת העל, אולי לא בכל שבוע, לימי חמישי בערב.

<עדי ארבל: ממחקר שעשינו על עונת 2014-2015, ראינו שרק 57 משחקים מתוך 240 משחקים בליגת העל נערכו לפי הזמן שבהלכה, לפי השבת ההלכתית, כאשר בסך הכול זה פחות מרבע מהמשחקים שנערכים בשבת.

<עדי ארבל: ממילא יש שניים-שלושה משחקים שנערכים בימי שני ושלישי, ממילא יש משחקים שנערכים במוצאי שבת ואפשר למצוא פתרונות נוספים.

לאה פדידה: תודה.

לאה פדידה: אני חשה שמלבד שניים כולם באותו קו.

לאה פדידה: הוזמנו ולא הגיעו לדיון אגודות, עמותות, שחקנים שיש להם מחשבה אחרת על מנת שבאמת נוכל לקיים דיון אמיתי.

לאה פדידה: אני מוצאת את עצמי אומרת, מעלה ומשמיעה את הצד השני שאומר מה קורה עם תרבות הפנאי כי אנחנו מסתכלים ויש כאן תחושה שאין כאן איזון בתוך הדיון הזה.

מיכאל מלכיאלי: את עושה את זה טוב.

לאה פדידה: אני מנסה להציג את שני הצדדים ואני שמחה שדווקא הגופים המקצועיים שומרים על איזון.

<אבי לוי: אם הייתם מזמינים גם בעלי קבוצות, הם היו עונים.

לאה פדידה: לכן אני תוהה כי יש כאן קצת חוסר איזון בדיון הזה.

לאה פדידה: נתגבר על זה.

<אבי לוי: לא שאנחנו נגד.

<אבי לוי: אנחנו לא נגד אבל אנחנו צריכים את התנאים.

לאה פדידה: כולנו בעד מדינה יהודית שמייצגת אותנו בכבוד.

לאה פדידה: אנחנו נתגבר על חוסר הייצוג הזה.

<אבי איבגי: אני אענה לגבי שחקנים.

<אבי איבגי: שאלת לגבי שחקנים חילוניים.

<אבי איבגי: 300 שחקנים חתומים בשתי הליגות הראשונות וזה מספר עצום ולא כולם דתיים.

<אבי איבגי: יש הרבה חילוניים שמעדיפים מסיבה אחרת את החופש שלהם.

<אבי איבגי: 300 חתימות, אחד אחד כמו שצריך.

<אבי איבגי: דבר שני.

<אבי איבגי: אני מדבר אתך מהשטח.

<אבי איבגי: אני לא חושב שמישהו כאן חי כאן את השטח כמו שאני חי אותו.

<אבי איבגי: המציאות היום בישראל היא שונה.

לאה פדידה: באיזה ליגה הפועל נצרת?

<אבי איבגי: לאומית.

<אבי איבגי: ליגה שנייה.

<אבי איבגי: הייתי בליגת העל.

<אבי איבגי: עשיתי שינוי בקריירה, חזרתי בתשובה, אני לא אשם שחזרתי בתשובה.

<אבי איבגי: התחזקתי.

<אבי איבגי: ויתרתי.

לאה פדידה: אנחנו מברכים.

<אבי איבגי: החלטתי שאני רוצה לוותר על הליגה הראשונה שם משחקים בשבת, ירדתי ליגה אחת, גם בפרנסה, גם בכסף.

<אבי איבגי: זה ניסיון לא פשוט כי שם באמת מרוויחים כפול, אם לא פי שלוש מהליגה בה אני משחק.

<אבי איבגי: באמת היום המציאות שונה מזו שלפני שבעים שנים.

<אבי איבגי: נכון שאלה שמנהלים את הכדורגל הם אנשים שמקובעים והם בדעה מסוימת ולא בדקו בשטח מה שאני רואה יום יום.

<אבי איבגי: מה שאני רואה יום יום זה המון שחקנים שמעדיפים לא לשחק בשבת.

<אבי איבגי: שוב, משתי סיבות.

<אבי איבגי: האחת, אנשים ששומרים או רוצים לשמור את השבת, והסיבה השנייה, אנשים שהמשפחה חסרה להם.

<אבי איבגי: נשים כמעט ולא הולכות לכדורגל.

<אבי איבגי: אני אומר לך עובדה.

לאה פדידה: איך נשים לא הולכות לכדורגל?

לאה פדידה: אתה מדבר על אליס מילר ואתה אומר שהן לא הולכות?

<אבי איבגי: אני אומר לך.

<אבי איבגי: אני הולך ברחוב, אני מקבל תגובות מחילונים רגילים שעוזבים את האישה שלהם עם הילדים הקטנים בבית, עם התינוקות, והם הולכים עם הילד ב-6:00 בבוקר, מתארגנים למשחק בקריית שמונה, וכל השבת, עד שהם חוזרים, האישה בבית.

<אבי איבגי: יש המון דוגמאות של נשים שיושבות בבית והשבת היא מפולגת.

<אבי איבגי: הוא בכדורגל ואני עם הילד הקטן בבית.

<קריאה: אתה שיחקת בתור ילד.

<קריאה: ליוו אותך?

<אבי איבגי: אף אחד לא ליווה אותי.

<קריאה: כילד יכולת לשחק ביום אחר?

<אבי איבגי: נכון שזה היה היום היחיד.

לאה פדידה: בואו ניצמד לעובדות.

לאה פדידה: אני לא אוהבת הכללות.

<אבי איבגי: אני אומר לך תגובות של אנשים מהשטח.

<אבי איבגי: כמובן שהיום באמת אני מבין את העניין הזה, וגם בדקתי, ובאמת קשה העניין הזה עם הילדים.

<אבי איבגי: אני יודע שחסרים מתקנים ולכן אנחנו גם לא רוצים להתעכב על זה.

<אבי איבגי: אנחנו יודעים שזה תהליך של כמה שנים עד שבאמת זה יסתדר.

<אבי איבגי: לא מתעכבים על הילדים כי יודעים שיש בעיה.

<אבי איבגי: אני שיחקתי, הייתי ילד, לא היה יום אחר.

<אבי איבגי: אני יודע את זה.

<אבי איבגי: אבל אני יכול להגיד לך שלגבי הבוגרים, האנשים המקצוענים יותר, עובדה ראשונה היא שהמון שחקנים, ילדים שרוצים להתקדם לליגות מקצועיות, עוזבים את המקצוע הזה כי הם לא יכולים להתקדם והמקצוע מפסיד המון כישרונות וזה לא רק בכדורגל.

<אבי איבגי: המון ילדים מוכשרים שהם דתיים רוצים לשמור שבת אבל לא יכולים.

<אבי איבגי: הם נמצאים איפה שהוא בצו פיוס.

<אבי איבגי: את יודעת מה זה צו פיוס?

<אבי איבגי: או שמגיעים עד הנוער וזהו.

<אבי איבגי: בא אלי בחור מנתניה ואמר לי: אתה לא מאמין, אני משחק בנתניה ואני כל שבת, ילד, בנוער, הוא סחב את כל הקבוצה שלו לשמור.

<אבי איבגי: כולם רוצים לשמור את השבת.

<אבי איבגי: הוא שואל אותי איפה בשבת אפשר לעשות כאן ושם.

<אבי איבגי: ילדים.

<אבי איבגי: נכון שזה קשה.

<אבי איבגי: אני אומר שעם ילדים יותר קשה.

<אבי איבגי: בליגות המקצועניות יש מספר מאוד גדול של שחקנים בליגה לאומית, לפחות שבעים-שמונים שחקנים ששומרים שבת.

<אבי איבגי: עזבי את הדעה של האחרים שרוצים שלא יהיה.

<אבי איבגי: בשנה שעברה ישבנו עם מנכ"ל משרד הספורט וסיכמנו הסכם ביניים על כל מיני נקודות.

<אבי איבגי: אני משום מה, לא יודע למה הנקודות שסיכמנו שם לא עלו על ההסכם בסופו של דבר שזה לדאוג ללינה לשחקנים, שהקבוצות יממנו את זה.

<אבי איבגי: זה לא קורה ואנחנו משלמים מהכסף שלנו עד היום.

<אבי איבגי: לדאוג שהמשחק בעצם יישאר בסטטוס קוו.

<אבי איבגי: אם כבר השאירו את הסטטוס קוו, היה ב-2:00, ב-2:30, המשחקים.

<אבי איבגי: היום מה עושים?

<אבי איבגי: נותנים לנו להיכנס לתוך השבת, עזבי שאנחנו כמעט ולא שומרים שבת למרות שרוצים לשמור, אנחנו גם כך לא חוזרים הביתה.

<אבי איבגי: לא חוזרים הביתה.

<אבי איבגי: שוכרים חדר במלון אבל אם כבר שילמנו, הבאנו את המשפחה, עשינו את הכול, תנו לנו לשמור את השבת, לחזור, ללכת ברגל למלון.

<אבי איבגי: תנו לנו את הנקודה הזאת.

לאה פדידה: לשחק בשבת מותר?

<אבי איבגי: מה זה לשחק?

<אבי איבגי: לנו יש זמנים.

לאה פדידה: אני רוצה לדעת.

לאה פדידה: אני לא חייבת לדעת הכול.

<אבי איבגי: מי שמקפיד ממש, נכנס לתוך השבת, לא טוב.

<אבי איבגי: הוא אומר לא טוב.

<קריאה: אבל עושים בשינוי.

<אבי איבגי: לא, לא בשינוי.

<אבי איבגי: אנשים שמתחזקים ורוצים להישאר במקצוע הזה, תנו להם את האפשרות.

לאה פדידה: הבנו את המסר.

לאה פדידה: תודה.

לאה פדידה: אני חייבת לומר משהו, כמי שבאמת לא שיחקה כדורגל.

לאה פדידה: אני חייבת לומר לך שאני רואה בכדורגל קרש הצלה בהרבה מקומות.

לאה פדידה: מועדוני הכדורגל לנוער בשכונות מסוימות - - -

<אבי איבגי: אני הדוגמה.

<אבי איבגי: אני גדלתי במקום כזה.

לאה פדידה: אני שמחה מאוד.

<אבי איבגי: אני אומר לך שאם לא הייתי בכדורגל, הייתי היום במקום אחר.

לאה פדידה: אני באה משכונת חטיבת כרמלי בחיפה שהכדורגל היה הפתרון היחיד של החבר'ה שלנו להיות קצת אחרת ולאו דווקא אלה שהגיעו כמוך לשחק כי למדו שם משמעת, כבוד, פעילות פנאי שנתנה להם יכולת לעשות דברים אחרים.

לאה פדידה: אני מאמינה מאוד בכל מועדוני הכדורגל לנוער שפרוסים בארץ.

<אבי לוי: בסוף רק 300 מגיעים לשחק.

<אבי לוי: לא יותר.

לאה פדידה: אני באמת מאמינה בכל מועדוני הכדורגל לנוער שפרוסים בארץ שהם עושים עבודה.

לאה פדידה: אני לא יודעת אם הם התכוונו לזה, אבל הם עושים עבודה מאוד טובה על הנוער.

לאה פדידה: אני רוצה לשמוע את המאמן ירון הוכנבוים.

<ירון הוכנבוים: בוקר טוב.

<ירון הוכנבוים: גם אני מחיפה.

לאה פדידה: אבל לא מחטיבת כרמלי.

<ירון הוכנבוים: לא.

<ירון הוכנבוים: אני מאמן משנת 1993 ובאמת אימנתי גם מחלקת נוער וגם ליגות נמוכות, שזה אומר ליגה ב', ליגה א', ליגה ארצית שהייתה בזמנו.

<ירון הוכנבוים: הגעתי בשנת 2002 לליגות המקצועניות.

<ירון הוכנבוים: מאז אני מאמן בליגה הלאומית.

<ירון הוכנבוים: היו לי גם שנתיים וחצי בליגת על.

<ירון הוכנבוים: אני מכיר את השבת מכל הכיוונים.

<ירון הוכנבוים: שמעתי את כולם ובאמת יש רצון טוב.

<ירון הוכנבוים: כמו שאת אומרת, באמת צריכים לחיות ותן לחיות.

<ירון הוכנבוים: אני חושב שבאמת הבעיה במחלקת הנוער צריכה לבוא על פתרונה רק אם יקבלו את העצה של חבר הכנסת זוהר.

<ירון הוכנבוים: בינתיים הבעיה היא מאוד מאוד מצומצמת.

<ירון הוכנבוים: אם אנחנו רוצים להיות פרקטיים, במאמץ קטן מאוד, לא מאמץ גדול, אפשר לפתור את הבעיה.

<ירון הוכנבוים: ידוע וצוין כאן שמחלקות הנוער, יש להן את הרשות כמו להתאחדות הכדורגל להירשם כקבוצה על צו פיוס ולא לשחק בשבתות.

<ירון הוכנבוים: יש אפשרות גם לקבוצות בוגרים עד ליגה א', זאת אומרת, ליגה ג', ב' ו-א', להירשם כמו אותן קבוצות מחלקת נוער ורוב הקבוצות עושות את זה ומשחקות באמת ביום שישי בשעות מקובלות או במוצאי שבת.

<ירון הוכנבוים: כרגע הבעיה היחידה היא ליגת העל וליגה לאומית.

<ירון הוכנבוים: כפי שצוין כאן רוב משחקים בליגת העל לא נמצאים בשבת כהלכתה.

<ירון הוכנבוים: לא נמצאים בשעות של השבת אלא או במוצאי שבת או בימי ראשון ושני.

<ירון הוכנבוים: זאת סטטיסטיקה בדוקה.

<ירון הוכנבוים: אני דווקא עניתי לך על השאלה עליה אבי לא ענה - ואני מאוד אוהב את אבי והוא חבר טוב ואני מכיר אותו מגיל צעיר – מה קורה עם אותו בחור, אם חן עזרא לא מופיע למשחק בשבת.

<ירון הוכנבוים: זה הפרת חוזה אלא אם הוא מביא פתק מהרופא שהוא היה חולה.

<קריאה: מה זאת הפרת החוזה?

<ירון הוכנבוים: זה אומר שיש לך חוזה עד סוף העונה.

<אבי לוי: כשחן עזרא חתם חוזה עם בית"ר ירושלים, הוא לא ידע.

<אבי לוי: אתה אימנת בליגה א', ואז ידעת שבליגה א' אתה לא תחלל שבת.

<אבי לוי: ברגע שהחלטת שאתה רוצה לאמן בליגה לאומית ובליגת העל, לא שמו לכם אקדח ברקה, החלטת שאתה רוצה לאמן - - -

<ירון הוכנבוים: היא שאלה מה קורה אם הוא לא מגיע.

<ירון הוכנבוים: עניתי לשאלה.

<ירון הוכנבוים: בליגה לאומית המשחקים מחולקים שלושה משחקים בימי שני וחמישה משחקים בימי שישי.

<ירון הוכנבוים: רוב הזמן בשעון קיץ אין שום בעיה.

<ירון הוכנבוים: אנחנו מספיקים לסיים את המשחק, להתראיין, כי הם חייבים אותנו להתראיין בסוף המשחק, ובהרבה מאוד פעמים, במיוחד עכשיו בשעון חורף, אנחנו כבר נמצאים בתוך השבת אחרי השקיעה, לא אחרי הדלקת נרות.

<ירון הוכנבוים: לכן זה בלתי אפשרי.

<ירון הוכנבוים: זאת עוגמת נפש בשבילי.

<ירון הוכנבוים: אני אומר לך בכנות שפעם-פעמיים ושלוש ברחתי ובסוף תופס אותי הבוס שלי ואומר לי שהטלוויזיה קוראת לי ואם אני לא מגיע, יש לי קנס בסך 7,000 ו-8,000 שקלים, אם אני לא מתראיין.

לאה פדידה: זה לא טוב.

<ירון הוכנבוים: כך אונסים אותי, ואין לי מילה אחרת.

<ירון הוכנבוים: אונסים אותי להתראיין בשבת.

<ירון הוכנבוים: השקיעה כבר הייתה לפני כן.

לאה פדידה: אותך?

<ירון הוכנבוים: אותי כמאמן.

<ירון הוכנבוים: יש חוק הטלוויזיה.

<ירון הוכנבוים: המאמן שמנצח צריך להתראיין.

לאה פדידה: המנכ"ל, האם יש אמירה למשרד התרבות והספורט על המשפט שהוא אמר עכשיו שמאמן שלא מסכים להתראיין בשבת, מקבל קנס כזה גבוה?

לאה פדידה: האם משרד התרבות והספורט יש לו נגיעה?

<יוסי שרעבי: לא.

<יוסי שרעבי: אני גם לא מכיר את זה ואין לנו נגיעה לזה.

<קריאה: זה הסכם עם המינהלת.

<קריאה: יכול להיות שלמינהלת יש לה הסכם עם הקבוצות.

לאה פדידה: זה נשמע לא טוב.

לאה פדידה: אם זה נכון, זה נשמע לא טוב.

<יוסי שרעבי: אני רוצה להסביר משהו, ברשותך היושבת ראש.

<יוסי שרעבי: שתי התייחסויות.

<יוסי שרעבי: אכן במסגרת הוועדה שאני עמדתי בראשה והגענו להבנה לגבי שמירת הסטטוס קוו בליגה הלאומית ובמסגרת זו הגדרנו וגידרנו את שעות הפעילות של הליגה הלאומית בימי שישי, כך שבקיץ הם לא נכנסים לתוך השבת אבל בחורף, בגלל השעה המוקדמת של השבת, יש איזושהי זליגה לתוך השבת אבל זליגה מינורית ולא של כולם.

<יוסי שרעבי: באמת הגענו להבנה עם המינהלת לגבי - - -

<אבי איבגי: לא הייתה הזליגה הזאת.

<אבי איבגי: מחילה.

<אבי איבגי: לא הייתה.

<יוסי שרעבי: גם הגענו להבנה על כך שהשידורים יהיו שידורים במתכונת של שידורי קיבוץ בערוץ הספורט.

<יוסי שרעבי: כן הייתה הבנה, הוא צודק בזה, הייתה הבנה עם הקבוצות וזה נאמר וזה נכתב, זה היה חלק מההסכם, ששחקן כדורגל בליגה הלאומית שרוצה לשמור על השבת, הקבוצות יאפשרו לו על חשבונן ללון במלון.

<אבי איבגי: אין את זה.

<אבי איבגי: זה לא קיים.

<יוסי שרעבי: הייתה הבנה כזאת.

<אבי איבגי: אבל לא בכתב.

<אבי איבגי: למה זה לא בכתב?

<אבי איבגי: אני מגיש קבלות לבעלים של הקבוצה והם שואלים אותי מה זה.

<יוסי שרעבי: הייתה הבנה כזאת והיא גם באה לידי ביטוי בסיכום וזה הסיכום אליו הגענו.

<יוסי שרעבי: אם זה לא ממומש או לא נאכף, צריך לבדוק את זה, אבל זה הסיכום והם מחויבים לסיכום הזה.

<יוסי שרעבי: חד משמעית.

<יוסי שרעבי: זה עניין אחד.

<יוסי שרעבי: עניין שני.

<יוסי שרעבי: עולם השידורים המסחריים.

<יוסי שרעבי: צריך להבין איך העולם הזה מתנהל.

<יוסי שרעבי: המינהלת הוקמה בין השאר כדי להפוך את הליגה להרבה יותר מעניינת וגם יש לה הכנסות וגם כדי לעזור לקבוצות להתנהל באופן הכי מיטבי, המינהלת למעשה קובעת את כל ההסדרים המסחריים על פיהם פועלות קבוצות הכדורגל.

<יוסי שרעבי: היא עושה את הסכמי זכויות השידור, היא מפרסמת מכרז, היא מביאה הרבה מאוד כסף לקבוצות והכסף הזה מאפשר לקבוצות במידה רבה להביא שחקנים טובים, לשפר את חוויית הצפייה, לשפר את עולם הכדורגל, להפוך אותו ליותר אטרקטיבי ועוד כהנה וכהנה דברים.

<יוסי שרעבי: כסף גדול נכנס לכדורגל כתוצאה מזכויות השידור.

<יוסי שרעבי: כמובן שבמסגרת זכויות השידור, כשהמינהלת עושה את המכרזים, היא מגיעה לכל מיני הבנות עם הגוף המשדר והגוף המשדר אומר שכדי שבאמת חבילת השידור תהיה מעניינת, מכתיב כל מיני דברים כמו למשל שיהיו ראיונות של השחקנים.

<קריאה: כמו בכל העולם, בכל ההתאחדויות.

<יוסי שרעבי: זה העולם כולו.

<יוסי שרעבי: תראו שמחייבים מאמנים להתראיין תוך כדי המשחק לפעמים.

<יוסי שרעבי: זה חלק מהעולם.

<יוסי שרעבי: זה עולם מסחרי, זה עולם כלכלי.

<איתן זליגר: נעמה שפיר בליגת המכללות הייתה פטורה מזה בשבת.

<יוסי שרעבי: צריך להבין שזה עולם מורכב, עולם מסובך, זה עולם מסחרי.

<יוסי שרעבי: יש כאן אנשים פרטיים.

<יוסי שרעבי: הליגות הגבוהות שלנו כולן ליגות שמחזיקים אותן לא גופים ציבוריים אלא אנשים פרטיים ששמים את מיטב כספם ויש להם גם שיקולים מסחריים כאלה ואחרים למרות שאף אחד לא מרוויח מזה כסף.

<יוסי שרעבי: לכן כאן כל השיח הוא שיח של איזונים וצריך להבין את זה.

<יוסי שרעבי: זה לא חד ערכי אלא זה שיח של איזונים.

<יוסי שרעבי: מצד אחד אנחנו רוצים כדורגל טוב, רוצים חוויית צפייה, רוצים נבחרת לאומית מצליחה, ואנחנו רוצים הרבה צופים, רוצים מגרשים באיכות.

<יוסי שרעבי: צריך להתנהל תחת האיזונים האלה ואנחנו משתדלים להוביל את כל המהלכים תוך כדי זה שאנחנו מנסים לשמור על כל האיזונים.

<יוסי שרעבי: גם מעבירים הרבה כסף לכדורגל, גם להשביח את התשתיות.

<יוסי שרעבי: אנחנו סגרנו על תכנית של שלושה מיליארד שקלים לתשתיות ספורט במדינת ישראל.

<יוסי שרעבי: כמעט חמישים אחוזים מהכסף הולכים רק לכדורגל.

<יוסי שרעבי: חלק גדול מהכסף יצא עכשיו החוצה.

<יוסי שרעבי: יש כאן הרבה מאוד עשייה שנעשית תוך כדי.

<יוסי שרעבי: מצד שני, אנחנו מכירים בעובדה – זאת גם המדיניות של השרה מירי רגב - שיש כאן ציבור דתי שלם שרוצה לעסוק בספורט תחרותי.

<יוסי שרעבי: אנחנו יודעים שהספורט הוא כלי חברתי ממדרגה ראשונה.

<יוסי שרעבי: זאת זכות שצריך לתת אותה לכל אחד ואחד ובתוך כל סד המגבלות בו אנחנו מתנהלים, צריך להבין את זה.

לאה פדידה: תודה.

<ירון הוכנבוים: אם אפשר להשלים כי קטעתם אותי.

<ירון הוכנבוים: בפרקטיקה הבעיה העיקרית תסתיים אם יקדימו את השידורים משעה 15:00 של ערוץ הקיבוץ שהוא עושה עבודה פנטסטית.

<ירון הוכנבוים: אם תצליחו להקדים את השידורים משעה 15:00 לשעה 14:00, זה יפתור את כל הבעיה.

<ירון הוכנבוים: שעה אחת שלא תוריד את הרייטינג.

לאה פדידה: אנחנו צריכים לסכם.

לאה פדידה: האם יש מישהו שמעוניין לומר משהו?

<אלדד יקונט: אני שחיין מאסטרס בהווה ויש לי ילדים שהם שחיינים צעירים באיגוד השחייה.

<אלדד יקונט: גם המאסטרס משתייך לאיגוד השחייה והשאלה שלי מופנית ליוסי כי יוסי פתח ואמר בתחילת הדיון שאיגוד השחייה דווקא בא לקראת ועשה כל מיני מהלכים.

<אלדד יקונט: אני רוצה להגיד לך שאני לא ראיתי שום מהלך שאיגוד השחייה עושה.

<אלדד יקונט: ההפך הוא הנכון.

<אלדד יקונט: בעבר תחרויות המאסטרס למשל שהיו מתקיימות תחרות אחת ללא שום הפסקה ביום שישי אחד מהבוקר והסתיימו לפני כניסת השבת, היום מתפרסות על פני יומיים עם שתי הצגות נפרדות, עם הפסקה ארוכה בין הצגת הבוקר לבין הצגת אחר הצהרים.

<אלדד יקונט: זה אומר שמבחינת ארבע הצגות של התחרות, אני יכול להשתתף בהצגת הבוקר של יום שישי בלבד.

<אלדד יקונט: כלומר, רבע מהתחרות.

<אלדד יקונט: בעניין של התחרויות של הגילים הצעירים, לא השתנה שום דבר.

<אלדד יקונט: התחרויות הן הצגת בוקר מוקדמת והצגת אחר הצהרים שמתחילה כבר אחרי כניסת השבת.

<אלדד יקונט: כלומר, גם שם אותה בעיה.

<אלדד יקונט: הפתרון שאיגוד השחייה נותן הוא פלסטר קטן שלא באמת מאפשר לילדים שלי להשתתף בתחרות אלא הוא מאפשר להם מדידה ביום שבו מתקיימת התחרות של כולם.

<אלדד יקונט: אבל הם לא שוחים באמת בתחרות אם המשחה שלהם הוא באחת ההצגות הלא רלוונטיות.

לאה פדידה: תודה.

לאה פדידה: אותה טענה עלתה.

<קריאה: הנושא גם עומד לפני בג"ץ.

<קריאה: אני מניח שכל התשובות יהיו גם בבג"ץ.

<אלדד יקונט: אני יכול לשאול שאלה קטנה?

<אלדד יקונט: למה לא הזמינו את נציגי איגוד השחייה לדיון?

לאה פדידה: הוזמנו כל האיגודים ולא כולם הגיעו.

<אבישי גרינצייג: השאלה היא האם אנחנו מחפשים כאן

<אבישי גרינצייג: פתרון או שזאת קבוצת תמיכה או קבוצת פריקת תסכולים.

לאה פדידה: אני מבקשת שתחזור בך.

<אבישי גרינצייג: אני שואל.

לאה פדידה: אנחנו בכנסת ישראל.

לאה פדידה: אתה לא מקבל זכות דיבור.

לאה פדידה: מטרת הדיון הוסברה.

לאה פדידה: אנחנו בכנסת ישראל ואנשים מכובדים מאוד באו על מנת להקשיב ולמצוא פתרון.

לאה פדידה: הדיון הוגדר כמעקב אחר מה שנעשה.

לאה פדידה: הוצג כאן דוח ונאמר מה נעשה.

לאה פדידה: אם אתה מחפש קבוצת תמיכה, לא כאן.

לאה פדידה: לעשות ונטילציה, לא.

<אבישי גרינצייג: לא.

<אבישי גרינצייג: אני שואל.

לאה פדידה: השאלה שלך לא במקומה.

לאה פדידה: לא מכבדת.

לאה פדידה: הסתיימה זכות הדיבור שלך.

לאה פדידה: לפני שאני מסכמת, יש מישהו ליד השולחן שרוצה לומר משהו רלוונטי וענייני?

לאה פדידה: לא.

לאה פדידה: נסכם את הדיון.

לאה פדידה: קודם כל, הוועדה מבקשת להודות למנכ"ל משרד התרבות והספורט מר יוסי שרעבי.

לאה פדידה: מאז הדיון האחרון כן נעשו דברים ואנחנו רואים שהולכים לקראת.

לאה פדידה: שמענו שזה נכנס בתנאי הסף על מנת להגיד אמירה חדה וברורה שאנחנו נמצאים והולכים לקראת.

לאה פדידה: אנחנו מבקשים גם מכאן להודות לשרת התרבות והספורט שמבינה שצריך לאפשר לכל ספורטאי וספורטאית לקדם את היכולת שלה ואת הזכות שלה ובד בבד לשמור על היכולת שלנו כמדינה להתחרות בספורט האולימפי והבינלאומי ולנסות למצוא את האיזון הזה בנוגע להשתתפות ספורטאים.

לאה פדידה: הוועדה חושבת שזאת סוגיה שבאמת נוגעת במרקם עדין ויש לשמור על האיזון בצורה של הידברות.

לאה פדידה: הוועדה קוראת לכל מי שמוביל ספורט לנסות להשתדל בנתונים האלה, במידה ואפשר, לא לפגוע בערך אדם שמאמין וכן לתת לו לשחק, ומאידך לאפשר את קיום הענף המקצועי האולימפי או הבינלאומי או כל מה שנגזר מזה.

לאה פדידה: אנחנו קוראים לכל האגודות למצוא איזון נכון בין חוסר הפגיעה בספורט.

לאה פדידה: הוועדה כן חושבת שלא היה כאן מספיק איזון למגוון דעות ועמדות ואנחנו צריכים לזכור שיש גם מגוון דעות אחרות של אנשים שמאמינים שיום המנוחה הוא גם יום תרבות והפנאי.

לאה פדידה: הדיון הוא לא על השבת אבל השבת היא יום המנוחה היחידי במדינה כרגע.

לאה פדידה: הצורך הזה שביום המנוחה יצרכו תרבות פנאי, תרבות משפחתית, ספורט, חיילים שמגיעים רק לסופי שבוע ביום מנוחה, הוא בעייתי.

לאה פדידה: אנחנו צריכים לשמור על הסטטוס קוו, לתת לאנשים גם לבלות וגם ספורט.

לאה פדידה: מאידך, לנסות ולצמצם את הפגיעה במידה ואפשר.

לאה פדידה: אני מצטרפת לקריאה של חבר הכנסת מיקי זוהר לנסות לגייס את הטוטו יחד עם הכספים ולהביא מגרשים, להעלות את איכות הספורט.

לאה פדידה: זה יועיל לכל ספורטאי באשר הוא ואם זה גם יוכל להרחיב את הפעילות לא בשבת, יצא שכרנו.

לאה פדידה: תודה רבה לכל הנוכחים.

לאה פדידה: שיהיה לנו סוף שבוע ושבת שלום.